pythainlp/thai-wiki-dataset-v4 huggingface dataset:
วัดบางพลี

วัดบางพลี ตั้งอยู่เลขที่ 34 หมู่ที่ 10 ถนนบางพลี ตำบลบางโทรัด อำเภอเมืองสมุทรสาคร จังหวัดสมุทรสาคร สังกัดคณะสงฆ์มหานิกาย มีที่ดินตั้งวัดเนื้อที่จำนวน 18 ไร่ 3 งาน 2 ตารางวา วัดนี้ตั้งขึ้นประมาณปี พ.ศ. 2369  และได้รับพระราชทานวิสุงคามสีมา เมื่อวันที่ 31 กรกฎาคม พ.ศ. 2496 
ประวัติ.
วัดบางพลีเดิมชื่อ วัดบางพลีใหญ่ เมื่อครั้งโบราณประชาชนฝ่ายรามัญอยู่เมืองหงสาวดีเกิดเหตุมีความเดือดร้อน จึงได้พึ่งพระบรมโพธิสมภารในประเทศไทย ต่อมามีประชาชนมากขึ้น จึงได้ปรึกษากันว่าสมควรจัดการตั้งวัดนี้ขึ้นได้แล้ว  มีผู้มีจิตศรัทธาได้ถวายที่ดินเป็นจำนวน 6 ไร่ 3 งาน ให้สร้างวัดนี้ขึ้นเมื่อ พ.ศ. 2369  มีเจ้าอาวาสปกครองที่วัดบางพลี  ผ่านมาเป็นจำนวน 8 รูป ได้บูรณปฏิสังขรณ์มาตลอดเวลา ต่อมาเจ้าอาวาสองค์ที่ 9 ในปัจจุบันได้จัดการก่อสร้างและบูรณปฏิสังขรณ์อาคารที่ชำรุดตลอดมา
รักห้ามโปรโมท

รักห้ามโปรโมท เป็นละครโทรทัศน์ไทย แนว คอมเมดี นำแสดงโดย ปฏิภาณ ปฐวีกานต์, พิมพ์มาดา บริรักษ์ศุภกร, กฤษณ์ ศรีภูมิเศรษฐ์, มนัสวี กฤตานุกูลย์ และนักแสดงชั้นนำอื่น ๆ อีกมากมาย เริ่มออกอากาศตอนแรกวันที่ 26 สิงหาคม พ.ศ. 2546 - 16 ตุลาคม พ.ศ. 2546 ทุกวันจันทร์ - พุธ เวลา 18.05 น. - 19.05 น. ทางสถานีโทรทัศน์ไอทีวี ผลิตโดย แกรมมี่ เทเลวิชั่น จากบทประพันธ์ของ แกรมมี่ เทเลวิชั่น บทโทรทัศน์โดย ทองเอก กำกับการแสดงโดย บัณฑิต ทองดี
เรื่องย่อ.
วายุ เป็นนักร้องรูปหล่อแห่งวงเอ็กซ์โป วงดนตรีร็อคชื่อดังของค่ายแกรนด์มิวสิค ส่วนกอหญ้าเป็นเด็กสาวช่างฝัน ที่มุ่งมั่นว่าสักวันหนึ่ง จะเป็นนักแต่งเพลงชื่อดังให้ได้ เธอเขียนเพลงเก็บใส่สมุดสีฟ้าเล่มเล็ก และนำติดตัวไว้ตลอดเวลา วันหนึ่งระหว่างทางไปแสดงคอนเสิร์ต วายุเกือบขับรถชนกอหญ้า ทำให้กอหญ้าซึ่งไม่ได้ชื่นชมเพลงร็อคอยู่แล้ว เริ่มเกลียดขี้หน้าวายุ ยิ่งต้องไปดูคอนเสิร์ต วงเอ็กซ์โป ตามคำชวนของผึ้งเพื่อนสนิท ก็ยิ่งหมั่นไส้ท่าทางของวายุมากขึ้น อู๋ รู้ลึก นักข่าวบันเทิงจอมจุ้นพยายามสืบเรื่องราวชีวิตส่วนตัวของวายุ หลายครั้งที่ดักถ่ายภาพวายุกับกอหญ้าไปลงพิมพ์ ทำให้ธิติโกรธ เพราะถ้าแฟนเพลงผู้หญิงของวายุที่มีอยู่มากมายรู้ว่าวายุเป็นแฟนกับกอหญ้า อาจกระทบถึงชื่อเสียงของวายุได้ ธิติบีบให้กอหญ้าออกจากบริษัท วายุ ปกป้องกอหญ้าถ้ากอหญ้าถูกไล่ออกวายุก็จะออกด้วย ธิติต้องยอมให้วายุ สนิทสนมกับกอหญ้าต่อไป โดยมีอู๋ทำตัวเป็นปาปาราสซี่ ทั้งดักทั้งตาม และปลอมตัว เข้ามาสิงในร้านกาแฟของผึ้ง เพื่อสืบข่าวกอหญ้าและวายุ ความสัมพันธ์ของวายุกับกอหญ้าพัฒนาขึ้นเรื่อย ๆ ซึ่งยิ่งทำให้มินตราไม่พอใจมาก เมื่อมีโอกาสแสดงละครคู่กับวายุ มินตราหาเหตุให้คนเข้าใจผิดและเกลียดขี้หน้ากอหญ้าอยู่ตลอดเวลา อานนท์ ลูกชายของ อาชว์ เจ้าของแกรนด์มิวสิค บินกลับจากต่างประเทศมาบริหารงานต่อจากพ่อ อานนท์เกิดไปชอบพอกอหญ้าเข้า จึงทำดีให้กอหญ้าเห็นใจ ทั้งอานนท์และมินตรา ทำให้กอหญ้ามีเรื่องระหองระแหงกับวายุอยู่เสมอ ซึ่งกลับทำให้แม่ของกอหญ้าพอใจ เพราะชอบนักธุรกิจอย่างอานนท์ มากกว่านักร้องอย่างวายุ ถึงกระนั้นความรักที่มั่นคงของกอหญ้าและวายุก็ดึงให้ทั้งสองกลับมาคืนดีกัน หวานชื่นอีก มินตราแค้นใจที่ไม่สามารถทำให้วายุกลับมารักได้ จึงแฉเรื่องอดีตรักระหว่างตนกับวายุในรายการทอล์คโชว์ ทำให้แฟน ๆ วายุรับไม่ได้ วงเอ็กซ์โปมีคะแนนนิยมต่ำลงเรื่อย ๆ วายุคิดจะลาออก แต่เพื่อน ๆ ในวงท้วงว่า ถ้าไม่มีวายุก็ไม่ต้องมีเอ็กซ์โป วายุจึงมีกำลังใจจะทำงานต่อ อาชว์จัดงานเลี้ยงฉลองอายุ 60 เขาประกาศเกษียณตัวเองแล้วยกกิจการส่วนใหญ่ให้วายุ ทำให้อานนท์ประหลาดใจ และโกรธมากที่พ่อยกมรดกให้คนอื่น เมื่อกองถ่ายละครเริ่มขึ้นอีกครั้ง เขาจึงออกตามล่าสังหารวายุ แต่ก่อนที่จะลั่นไก กอหญ้าก็เข้ามาขวาง หนำซ้าอาชว์ยังตามไปสำทับห้าม พร้อมกับเล่าว่า แท้ที่จริงแล้ว วายุเป็นพี่ชายต่างแม่ และอาชว์ต้องการลบล้างความผิดที่เคยทอดทิ้งแม่ของวายุ จึงอยากให้วายุรับธุรกิจใหญ่ ๆ ไป วายุได้หัวใจกอหญ้าแล้วเขาไม่ต้องการสิ่งอื่น ขอคืนธุรกิจให้อานนท์ในฐานะน้องชาย ทำให้อานนท์ซาบซึ้งใจมาก วายุบอกรัก กอหญ้าและขอหมั้นกอหญ้าบนเวทีคอนเสิร์ต ท่ามกลางความตื่นเต้นยินดีของแฟนเพลง ฝ่ายมินตรา เมื่อทำเล่ห์มารยาต่าง ๆ นานแล้วยังไม่สามารถชนะใจวายุได้ จึงเตรียมไปอาละวาดในงานคอนเสิร์ต ถึงกับจะเอาปืนไปยิงวายุกลางเวที แต่เมื่อถึงนาทีนั้น เธอก็ทำไม่ลงเพราะความรักที่มีต่อวายุ กอหญ้าและวายุ ได้พิสูจน์ให้ทุกคนเห็นว่า แม้วงการบันเทิงจะปิดกั้นไม่ให้ความรักของพวกตนเปิดเผยได้ในตอนต้น แต่เมื่อความรักนั้นมั่นคงพอ ใครก็ไม่อาจห้ามได้
บางกอกริเวอร์พาร์ค

บางกอกริเวอร์พาร์ค  เป็นคอนโดมีเนียมหรูสูง 158 เมตร จำนวน 35 ชั้น 97 ห้อง ตั้งอยู่ 432 ซอยสะพานยาว ถนนทรงวาด แขวงจักรวรรดิ์ เขตสัมพันธวงศ์ กรุงเทพมหานคร ติดกับแม่น้ำเจ้าพระยา ตั้งอยู่เยื้องสะพานพระปกเกล้าเล็กน้อย อาคารได้รับการออกแบบและลงทุนโดย รศ.รังสรรค์ ต่อสุวรรณ สร้างแล้วเสร็จเมื่อปี พ.ศ. 2537
อาคารมีจุดเด่นที่สำคัญคือการใช้สีขาวผสานกับสถาปัตยกรรมโรมัน โดยเฉพาะโดมขนาดใหญ่สีขาวบนดาดฟ้า ซึ่งคล้ายกับสเตท ทาวเวอร์ รูปแบบอาคารบางกอกริเวอร์พาร์ค เป็นแบบคอนกรีตเสริมเหล็กสไตล์โพสต์โมเดิร์น นอกจากนี้ยังเป็นอาคารที่มีความสูงโดดเด่นเหนือริมฝั่งแม่น้ำเจ้าพระยาย่านสัมพันธวงศ์อีกด้วย
ปัจจุบันอาคารยังคงเปิดเช่าและขาย โดยแต่ละยูนิต (280 ตารางเมตร) ตามราคาประเมิน สูงกว่า 26 ล้านบาท
วัดซางตาครู้ส

วัดซางตาครู้ส, โบสถ์ซางตาครู้ส หรือ วัดกุฎีจีน  เป็นโบสถ์คริสต์นิกายโรมันคาทอลิก ตั้งอยู่ริมแม่น้ำเจ้าพระยา ในซอยกุฎีจีน แยกซอยอรุณอมรินทร์ 4 (ถนนเทศบาล สาย 1) ถนนอรุณอมรินทร์ แขวงวัดกัลยาณ์ เขตธนบุรี กรุงเทพมหานคร โบสถ์ในปัจจุบันนี้เป็นอาคารหลังที่สามซึ่งสร้างขึ้นเพื่อทดแทนโบสถ์หลังเดิมที่คับแคบและชำรุดทรุดโทรมมาก โดยมีคุณพ่อกูเลียลโม กิ๊น ดา ครู้ส เป็นผู้ควบคุมการก่อสร้างในปี พ.ศ. 2459 (ในรัชสมัยพระบาทสมเด็จพระมงกุฎเกล้าเจ้าอยู่หัว) และได้รับการปฏิสังขรณ์ครั้งใหญ่ในปี พ.ศ. 2539 โดยมีคุณพ่อศวง ศุระศรางค์ เป็นผู้ริเริ่มเพื่อการอนุรักษ์ต่อไป ปัจจุบันวัดหลังนี้มีอายุรวมแล้ว ปี 
อาคารวัดซางตาครู้สเป็นอาคารรูปแบบสถาปัตยกรรมสมัยฟื้นฟูศิลปวิทยาและสถาปัตยกรรมฟื้นฟูคลาสสิกเช่นเดียวกับอาสนวิหารอัสสัมชัญ มีจุดเด่นที่ยอดโดมแบบอิตาลีซึ่งมีลักษณะคล้ายคลึงกับโดมแห่งมหาวิหารฟลอเรนซ์หรือโดมของพระที่นั่งอนันตสมาคม ภายในเป็นอาคารชั้นเดียว มีจุดเด่นอีกประการคือ การใช้เสาลอยรับน้ำหนักของฝ้าเพดานแบบโค้ง รวมถึงกระจกสีที่เป็นเรื่องราวเกี่ยวข้องกับคริสต์ศาสนา 
วัดซางตาครู้สเป็นศาสนสถานที่สำคัญที่อยู่คู่กับชุมชนกุฎีจีนเก่าแก่ริมฝั่งแม่น้ำเจ้าพระยา โดยบริเวณที่ตั้งของวัดอยู่ใกล้กับพระราชวังเดิม สมัยธนบุรี สมเด็จพระเจ้ากรุงธนบุรีพระราชทานที่ดินให้แก่ชาวโปรตุเกสซึ่งร่วมทำการศึกต่อต้านพม่าจนได้รับชัยชนะ นักบวชชาวโปรตุเกสจึงได้เริ่มก่อสร้างอาคารวัดหลังแรกที่สร้างด้วยไม้ทั้งหมดแล้วเสร็จในปี พ.ศ. 2313 ต่อมาได้เกิดเพลิงไหม้ครั้งใหญ่ในชุมชนในปี พ.ศ. 2376 ทำให้อาคารวัดพังเสียหายทั้งหมด จึงต้องก่อสร้างใหม่ด้วยอิฐถือปูน และได้ก่อสร้างใหม่อีกครั้งในปี พ.ศ. 2459 ซึ่งคืออาคารวัดหลังที่เห็นในปัจจุบัน 
นอกจากอาคารวัดที่สำคัญแล้ว ยังมีศาลาซางตาครู้สซึ่งสร้างเสร็จในเวลาไล่เลี่ยกันคือประมาณปี พ.ศ. 2453 เป็นศาลาทรงวิกตอเรีย ขนมปังขิง มีจตุรมุข 4 ด้าน แต่ในวันที่ 23 ธันวาคม พ.ศ. 2558 ได้เกิดอุบัติเหตุเครื่องเครนที่ใช้ก่อสร้างทางเลียบแม่น้ำเจ้าพระยาเคลื่อนไปชนตัวศาลาจนเสียหายหนัก
รางวัลไนน์เอ็นเตอร์เทน อวอร์ดส์ ครั้งที่ 9

รางวัลไนน์เอ็นเตอร์เทน อวอร์ดส์ ครั้งที่ 9 ประจำปี พ.ศ. 2558 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 25 พฤษภาคม พ.ศ. 2559 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : วิลลี่ แมคอินทอช และ เขมนิจ จามิกรณ์
รางวัลเกียรติยศ บันเทิงเทิดธรรม.
มยุริญ ผ่องผุดพันธ์
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ครอบครัวแห่งปี.
ครอบครัว เค้ามูลคดี
แฟ้มลับเกมสยอง

แฟ้มลับเกมสยอง (เป็นละครโทรทัศน์แนวสืบสวน บทประพันธ์ของ สราวุธ วิเชียรสาร บทโทรทัศน์โดย พีรศักดิ์ ศักดิ์สิริ/ธันยธรณ์ ศิวานุเคราะห์ กำกับการแสดงโดย สราวุธ วิเชียรสาร ผลิตโดย บริษัท หนุมาน โปรดักชั่น จำกัด ออกอากาศทุกวันจันทร์–อังคาร เวลา 20:30–21:30 น. ทาง ช่องโมโน 29 นำแสดงโดย รัชชานนท์ เรือนเพ็ชร์, ณัฐริกา เฝ้าด่าน, ชัญญา ธนสินสุนทร, อนาวิล ชาติทอง, จักริน กฤตย์สิริ, ชีวานนท์ จำศรี, ชญาณ์นันท์ พิพัฒน์ชยกุล, อรวีณ์ เหลืองวิบูลย์พร, ชลลดา แก้ววงศ์วาน และนักแสดงชั้นนำอีกมากมาย ออกอากาศวันที่ 13 เมษายน พ.ศ. 2557 – 30 พฤษภาคม พ.ศ. 2559
ละครโทรทัศน์.
พ.ศ. 2557.
<br>ผลิตโดย : บริษัท หนุมาน โปรดักชั่น จำกัด
<br> บทประพันธ์ : สราวุธ วิเชียรสาร
<br> บทโทรทัศน์ : พีระศักดิ์ ศักดิ์ศิริ/ธันยธรณ์ ศิวานุเคราะห์
<br>กำกับการแสดง : สราวุธ วิเชียรสาร
<br>ออกอากาศทาง ช่องโมโน 29
<br>เริ่มตอนแรก : 19 เมษายน พ.ศ. 2559
พระราชวังโกเลสถาน

พระราชวังโกเลสถาน (แปลตรงตัว#เปลี่ยนทาง 'พระราชวังสวนกุหลาบ') เป็นพระราชวังของอดีตราชวงศ์แคแจร์ ตั้งอยู่ในเตหะราน เมืองหลวงของประเทศอิหร่านในปัจจุบัน
พระราชวังโกเลสถานเป็นโบราณสถานที่เก่าแก่ที่สุดแห่งหนึ่งในเตหะรานและมีฐานะเป็นแหล่งมรดกโลก ภายในประกอบด้วยสวน อาคาร และงานสะสมงานฝีมือจากอิหร่านและของกำนัลจากยุโรปสมัยคริสต์ศตวรรษที่ 18 และ 19
ตี๋ใหญ่ ดับ ดาว โจร

ตี๋ใหญ่ ดับ ดาว โจร  เป็นละครโทรทัศน์แนวแอ็คชั่น, สืบสวน บทประพันธ์ของ นพชัย ชัยนาม บทโทรทัศน์โดย พิง ลำพระเพลิง, นพชัย ชัยนาม, จิรสุดา แสงคำ กำกับการแสดงโดย นพชัย ชัยนาม ผลิตโดย บริษัท กลมกล่อม โปรดักชั่น จำกัด ออกอากาศทุกวันจันทร์–อังคาร เวลา 20:30–21:30 น. ทาง ช่องโมโน 29 นำแสดงโดย สมชาย เข็มกลัด, รัชชานนท์ เรือนเพ็ชร์, กรกมล เจริญชัย, พชรณมน นนทภา, วริษา วาทยานนท์, กล้วยไม้ พิกุลแย้ม, ชญาณ์นันท์ พิพัฒน์ชยกุล และนักแสดงชั้นนำอีกมากมาย เริ่มตอนแรกวันที่ 26 มกราคม พ.ศ. 2559–7 มีนาคม พ.ศ. 2559 โดยในปี 2561 มีภาคต่อชื่อว่า ตี๋ใหญ่ 2 ดับ เครื่อง ชน โดยออกอากาศครั้งแรกในวันที่ 17 มิถุนายน 2561 จะเป็นเรื่องราวที่สานต่อจากภาคแรก
ละครโทรทัศน์.
พ.ศ. 2559.
<br>ผลิตโดย : บริษัท กลมกล่อม โปรดักชั่น จำกัด
<br> บทประพันธ์ : นพชัย ชัยนาม
<br> บทโทรทัศน์ : พิง ลำพระเพลิง, ปีเตอร์-นพชัย ชัยนาม, จิรสุดา แสงคำ
<br>กำกับการแสดง : นพชัย ชัยนาม
<br>ออกอากาศทาง ช่องโมโน 29
<br>เริ่มตอนแรก : 26 มกราคม พ.ศ. 2559
เตารอนลีกา

เตารอนลีกา (ชื่อเดิม: ปลุสลีกาวีเมน และออร์แลนลีกา) เป็นการแข่งขันวอลเลย์บอลหญิงระดับสูงสุดของประเทศโปแลนด์ ก่อตั้งในปี ค.ศ. 2005 หลังจากที่ทีมชาติโปแลนด์ ครองแชมป์ยุโรปเป็นสมัยที่ 2 ของการแข่งขันชิงแชมป์ยุโรป ในฤดูกาล 2013/2014 ได้เปลี่ยนชื่อเป็น "ออร์แลนลีกา" เกิดจากปัญหาทางสัญญา
ราชปะแตน

ราชปะแตน (เดิมเรียกว่า ราชแปตแตน มาจากคำบาลีผสมอังกฤษว่า Raj pattern แปลว่า แบบหลวง) คือ เครื่องแต่งกายชายไทย ประกอบด้วยเสื้อสูทสีขาว คอตั้งสูง และมีกระดุมห้าเม็ด โจงกระเบน สวมถุงเท้ายาวถึงเข่า และรองเท้าหุ้มส้น
ในเดือนธันวาคม พ.ศ. 2415 พระบาทสมเด็จพระจุลจอมเกล้าเจ้าอยู่หัวเสด็จประพาสอินเดีย ผู้ตามเสด็จแต่งเครื่องแบบเสื้อฝรั่ง เวลาปกติก็เปิดอกผูกเน็กไท แต่นุ่งโจงกระเบนไม่นุ่งกางเกงแบบฝรั่ง ที่เมืองกัลกัตตามีช่างฝีมือดี โปรดเกล้าฯ ให้ตัดฉลองพระองค์ใส่เล่นแบบปิดตั้งแต่คอ มีดุมกลัดตลอด เพื่อไม่ต้องผูกเน็กไท เป็นที่พอพระราชหฤทัย เจ้าพระยาภาสกรวงศ์ (พร บุนนาค) ซึ่งขณะนั้นยังเป็นนายราชานัตยานุหาร ในฐานะราชเลขานุการ ได้ขอพระราชทานพระบรมราชานุญาตคิดชื่อถวายว่า ราชแพตเทิร์น (Raj pattern) แต่ต่อมาเพี้ยนมาเป็น ราชปะแตน
ราชปะแตนเป็นเสมือนเครื่องแบบของข้าราชการพลเรือนไป โดยส่วนมากสวมกับผ้านุ่งโจงสีกรมท่า ผ้านุ่งโจงนั้นเรียกกันสั้น ๆ ว่า ผ้าม่วง บ้างก็ตัดด้วยแพร ผ้าลายบ้าง ต่อมาไม่สวมแต่เฉพาะกับผ้าม่วง หากแต่สวมกับกางเกงแพรด้วยเสื้อราชปะแตนเป็นที่นิยมอยู่นาน จนยุคต้นเปลี่ยนแปลงการปกครอง พ.ศ. 2475 มีประกาศกฎหมายวัฒนธรรม ห้ามนุ่งผ้าม่วง และกางเกงแพร เสื้อราชปะแตนจึงหายไปตั้งแต่นั้น ต่อมาในสมัยที่พลเอก เปรม ติณสูลานนท์ ดำรงตำแหน่งนายกรัฐมนตรี ด้วยแนวคิดของการกำหนดรูปแบบเครื่องแต่งกายไทยให้มีลักษณะเฉพาะแต่ยังเป็นสากล จึงได้ทูลเกล้าฯ ขอพระราชทานแบบจากพระบาทสมเด็จพระเจ้าอยู่หัว ซึ่งก็ได้พระราชทานแบบเสื้อตามที่เคยทรงอยู่บ่อย ๆ โดยเป็นเสื้อสูทคอตั้งที่เรียกกันว่าคอแมนดาริน (Mandarin Collar) หรือคอเหมา (Mao Collar) โดยมี 3 แบบคือ แบบแขนสั้นสำหรับงานกลางวัน แบบแขนยาวสำหรับงานกลางคืน และแบบแขนยาวมีผ้าคาดเอวสำหรับงานที่เป็นทางการ หลังจากนั้นคณะรัฐมนตรีจึงมีมติให้สวมเสื้อพระราชทานนี้แทนชุดสากลนับตั้งแต่วันที่ 26 กันยายน พ.ศ. 2523 แต่ยังมีลักษณะพิเศษเพิ่มเติมแตกต่างจากเสื้อราชปะแตนเดิม คือให้เลือกใช้ผ้าตามแต่ละท้องถิ่น ทำให้ชุดมีสีสันและลวดลายแปลกตากว่าเดิม
เครื่องอิสริยาภรณ์เลนิน

เครื่องอิสริยาภรณ์เลนิน ("Orden Lenina") คือเครื่องอิสริยาภรณ์ของสหภาพโซเวียตโดยตั้งชื่อตามวลาดีมีร์ เลนินผู้นำการปฏิวัติเดือนตุลาคมโดยผู้ได้รับต้องมีคุณสมบัติดังนี้
ฟร้อนท์ มอนท์โกเมอรี่

ฟร้อนท์ มอนท์โกเมอรี่ (อังกฤษ: Front Montgomery) เกิดเมื่อวันที่ 12 เมษายน พ.ศ. 2514 ที่อำเภอเขาชะเมา จังหวัดระยอง เป็นนักแสดง และนางแบบลูกครึ่งไทย-อเมริกัน เริ่มเข้าสู่วงการบันเทิงในยุค 90 จากการถ่ายแบบนิตยสาร จนทำให้เธอโด่งดัง จนเป็นนางแบบเบอร์ต้น ๆ ในช่วงนั้น เธอได้ถ่ายแบบนิตยสารหลาย ๆ เล่ม เช่น นิตยสารหยิน, นิตยสารแพรว, นิตยสาร Imagine magazine, นิตยสารเธอกับฉัน เป็นต้น
หลังงานนั้นได้ชิมลางละครโทรทัศน์ เช่น ละครเรื่องแม่นาคพระนคร ทางช่อง 7 (พ.ศ. 2539), ละครเรื่องทัดดาว บุษยา ทางช่อง 7 (พ.ศ. 2540), ละครเรื่องตารีบุหงา ทางช่อง 5 (พ.ศ. 2547) เป็นต้น นอกจากนี้ยังมีงานภาพยนตร์อีกด้วย
ด้านชีวิตส่วนตัว เคยคบหากับ กริช หิรัญพฤกษ์ (กอล์ฟ) จนได้เลิกรากันไป มีบุตรสาวด้วยกัน 1 คน มีชื่อเล่นว่า "ลีโอนี่"
ลิฟวิงอินอเมริกา (เพลงเจมส์ บราวน์)

ลิฟวิงอินอเมริกา  เป็นเพลงของนักร้องชาวอเมริกัน เจมส์ บราวน์ บันทึกเสียง และออกจำหน่ายในเดือนธันวาคม ค.ศ. 1985 โดยติดชาร์ตอันดับที่ 4 ของบิลบอร์ดฮอต 100 ,ติดชาร์ตของ Billboard Top 40 ในวันที่ 11 มกราคม ค.ศ. 1986 และยังคงติดชาร์ตเพลงนาน 11 สัปดาห์ เพลงนี้ยังติดอันดับที่ 5 ในสหราชอาณาจักรของชาร์ตซิงเกิลแห่งสหราชอาณาจักร 
ในปี ค.ศ. 1986 เพลงนี้ถูกเสนอชื่อเข้าชิงรางวัลแกรมมี่ สาขาเพลงอาร์แอนด์บียอดเยี่ยม และชนะรางวัล Grammy Award for Best Male R&B Vocal Performance
ชาร์ต.
<templatestyles src="Col-begin/styles.css"/>
ศาลเจ้าเกียนอันเกง

ศาลเจ้าเกียนอันเกง หรือ ศาลเจ้ากวนอันเก๋ง (ตัวเต็ม: 建安宮) เป็นศาลเจ้าเจ้าแม่กวนอิมของกลุ่มชาวจีนฮกเกี้ยน ตั้งอยู่ในย่านชุมชนกุฎีจีน แขวงวัดกัลยาณ์ เขตธนบุรี กรุงเทพมหานคร ศาลแห่งนี้ตั้งอยู่ระหว่างวัดกัลยาณมิตรวรมหาวิหารและวัดซางตาครู้ส ศาลเจ้าได้สร้างขึ้นในปีใดไม่เป็นที่ทราบแน่ชัด แต่กล่าวกันว่าชาวจีนฮกเกี้ยนที่ตามเสด็จพระเจ้าตากสินมหาราชเป็นผู้สร้างขึ้น เดิมศาลเจ้าแห่งนี้มีจำนวน 2 หลังซึ่งติดกัน คือ "ศาลเจ้าโจวซือกง" และ "ศาลเจ้ากวนอู" จนในเวลาต่อศาลเจ้าก็ทรุดโทรมลงไปมาก ในรัชสมัยพระบาทสมเด็จพระนั่งเกล้าเจ้าอยู่ ได้มีชาวฮกเกี้ยนกลุ่มหนึ่งได้เข้ามารื้อศาลทั้ง 2 ลง แล้วสร้างใหม่จนแล้วเสร็จในปี พ.ศ. 2391 และดำรงสภาพเดิมมาจนถึงปัจจุบัน
เดิมทั้ง 2 ศาล ประดิษฐาน "เจ้าพ่อโจวซือกง" และ "เจ้าพ่อกวนอู" ตามชื่อศาลเจ้า แต่ภายหลังรื้อศาลเจ้าแล้วสร้างใหม่เพียงหลังเดียวทำให้องค์ประธานทั้ง 2 ได้ถูกย้ายไปด้วยซึ่งไม่ปรากฏว่าเป็นที่ใด ปัจจุบันศาลเจ้ามีเจ้าแม่กวนอิม เป็นองค์ประธานหลัก 
ศาลเจ้าเกียนอันเกงมีทำเลที่ตั้งติดแหล่งน้ำจึงมีการวางผังหันสู่แม่น้ำออกสู่แม่น้ำเจ้าพระยา สำหรับผังบริเวณของศาลเจ้า จัดเป็นศาลเจ้าขนาดกลางที่มีอาคาร 2 หลังวางขนานกัน โดยมีชานระเบียงล้อมลานตรงกลางศาล (ผังแบบโดนัท) สำหรับงานศิลปกรรมที่สำคัญภายในศาลเจ้าประกอบด้วย ไม้เครื่องแกะสลักที่ได้รับการอนุรักษ์ไว้อย่าง ภาพจิตรกรรมฝาผนัง และกระเบื้องโค้งตามรูปแบบจีนประเพณี จนในปี พ.ศ. 2551 ศาลเจ้าได้รับรางวัลอนุรักษ์ศิลปสถาปัตยกรรมดีเด่นจากสมาคมสถาปนิกสยามในพระบรมราชูปถัมภ์ ปัจจุบันศาลเจ้าอยู่ในความดูแลของตระกูล "สิมะเสถียร" หรือ "แซ่ซิ้ม" เดิมและ "ตันติเวชกุล" หรือ "แซ่ตัน" เดิม ซึ่งเป็นตระกูลที่เข้ามาก่อสร้างปรับปรุงให้กับศาลเจ้าตั้งแต่ครั้นรัชกาลที่ 3
ปารเมศ โพธารากุล

ปารเมศ โพธารากุล (เกิด 26 พฤศจิกายน พ.ศ. 2502) ชื่อเล่น บอย อดีตผู้ช่วยเลขานุการรัฐมนตรีว่าการกระทรวงมหาดไทย ปฏิบัติหน้าที่เลขานุการรัฐมนตรีช่วยว่าการกระทรวงมหาดไทย (นางสาว ซาบีดา ไทยเศรษฐ์) และประธานสหพันธ์ชาวไร่อ้อยแห่งประเทศไทย อดีตที่ปรึกษารัฐมนตรีช่วยว่าการกระทรวงเกษตรและสหกรณ์ (มนัญญา ไทยเศรษฐ์) และอดีตสมาชิกสภาผู้แทนราษฎรจังหวัดกาญจนบุรี 1 สมัย สังกัดพรรคประชาธิปัตย์ ปัจจุบันสังกัดพรรคภูมิใจไทย
ประวัติ.
ปารเมศ เกิดเมื่อวันที่ 26 พฤศจิกายน พ.ศ. 2502 เป็นบุตรของนายประกอบ กับ นางมาเรียม โพธารากุล และเป็นพี่ชายของธัญญา โสภณ นักแสดง และเป็นภรรยาของพงษ์พัฒน์ วชิรบรรจง สำเร็จการศึกษาระดับปริญญาตรี สาขาการเงินและการธนาคาร จากมหาวิทยาลัยสยามสมรสกับนาง อภิสมา โพธารากุล นายกเทศมนตรีตำบลท่ามะกา
งานการเมือง.
ปารเมศเคยดำรงตำแหน่งเป็น กำนันตำบลท่ามะกา และ นายกเทศมนตรีตำบลท่ามะกา ตามลำดับ
ปารเมศลงสมัครรับเลือกตั้งเป็นครั้งแรกในพื้นที่จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคไทยรักไทย แต่ไม่ได้รับเลือกตั้ง ต่อมาได้รับเลือกตั้งใน พ.ศ. 2548 สังกัดพรรคประชาธิปัตย์ ก่อนที่จะถูกใบแดงจากคณะกรรมการการเลือกตั้งในเวลาต่อมา อย่างไรก็ตาม ปารเมศก็ได้รับเลือกตั้งอย่างเป็นทางการ ใน พ.ศ. 2550 ซึ่งดำรงตำแหน่งสมัยเดียว
เขาลงสมัครรับเลือกตั้งในพื้นที่จังหวัดกาญจนบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง ต่อมาเขาย้ายไปสังกัดพรรคภูมิใจไทย และได้ลงสมัครรับเลือกตั้งในระบบบัญชีรายชื่อโดยอยู่ในลำดับที่ 18 
สมาชิกสภาผู้แทนราษฎร.
ปารเมศ โพธารากุล ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
สเตย์วิธมี (เพลงเจมส์ บราวน์)

สเตย์วิธมี  เป็นเพลงของนักร้องชาวอเมริกัน เจมส์ บราวน์ บันทึกเสียง และออกจำหน่ายเดือน[มีนาคม]] ค.ศ. 1981 เพลงนี้ติดชาร์ตอันดับที่ 80 ของชาร์ตเพลง R&B เพลงนี้ปรากฏในอัลบั้มของ Soul Syndrome
พาโบลฮันนีย์

พาโบลฮันนีย์ (Pablo Honey) เป็นอัลบั้มเปิดตัวของวงเรดิโอเฮด วางตลาดในเดือนกุมภาพันธ์ ค.ศ. 1993 มีโปรดิวเซอร์โดย ฌอน สเลด และ พอล คิว. โคลเดอร์รี ทำการบันทึกที่ Chipping Norton Recording Studios และ Courtyard Studio ในออกซฟอร์ดเชอร์ ตั้งแต่กันยายนถึงพฤศจิกายน ค.ศ. 1992 ซิงเกิลจากอัลบั้มอย่างเพลง: "Anyone Can Play Guitar" "Stop Whispering" และเพลงที่ทำให้วงมีชื่อเสียงและติดฮิตในสถานีวิทยุคือ "Creep" "พาโบลฮันนี" ขึ้นอันดับที่ 22 ในชาร์ตเพลงของสหราชอาณาจักรและได้รางวัลทองคำขาวมาแล้วจากประเทศอื่น วงJerky Boysนำไปชื่อเพลงของวงนี้ไปตั้งในเพลงของเขาและร้องว่า "Pablo, honey? Please come to Florida!" แล้วได้นำเพลง "How Do You?" มาใช้เป็นแซมเพิลเล็กน้อยด้วย
หลังจากพาโบลฮันนีได้วางจำหน่าย เรดิโอเฮดยังคงเน้นเสียงออลเทอร์นาทิฟร็อกอย่างมากแล้วเพิ่มดนตรีทดลองเข้ามาด้วย อัลบั้มนี้ได้มีนักวิจารณ์ต่างชื่นชมเป็นอย่างดี นักวิจารณ์บอกว่ายังคงดนตรีแบบดั้งเดิมอยู่โดยยังไม่เปลี่ยนแปลง ถึงแม้ว่าจะถูกติในแง่ลบเล็กน้อยบ้างเมื่อเปรียบเทียบกับอัลบั้มชุดต่อๆมาของวง อย่างไรก็ตาม ผู้ฟังได้ชื่นชมว่าอัลบั้มนี้ได้ถูกยกย่องอัลบั้มเปิดตัวที่ดีที่สุด
รายชื่อเพลง.
เพลงทั้งหมดได้แต่งโดยเรดิโอเฮด ยกเว้นที่ที่ระบุเอาไว้
วอลเลย์บอลหญิงทีมชาติมาเลเซีย

วอลเลย์บอลหญิงทีมชาติมาเลเซีย  เป็นตัวแทนของประเทศมาเลเซียในการแข่งขันวอลเลย์บอลระดับนานาชาติรวมถึงนัดกระชับมิตร 
ทีมนี้เคยเข้าร่วมการแข่งขันวอลเลย์บอลหญิงชิงแชมป์เอเชีย 1987 โดยจบอันดับที่ 9 ของการแข่งขัน
มาร์แชลล์ วอร์เรน ไนเรนเบิร์ก

มาร์แชลล์ วอร์เรน ไนเรนเบิร์ก (10 เมษายน ค.ศ. 1927 – 15 มกราคม ค.ศ. 2010) เป็นนักชีวเคมีและนักพันธุศาสตร์ชาวอเมริกัน เกิดที่นครนิวยอร์ก เป็นบุตรของแฮร์รี เอ็ดเวิร์ด ไนเรนเบิร์กและมิเนอร์วา บายคอฟสกี ในวัยเด็กไนเรนเบิร์กป่วยเป็นโรคไข้รูมาติก ครอบครัวจึงย้ายไปอยู่ที่เมืองออร์แลนโด รัฐฟลอริดา ไนเรนเบิร์กสนใจวิชาชีววิทยาตั้งแต่ยังเด็ก เขาเรียนจบปริญญาตรีด้านวิทยาศาสตร์และปริญญาโทด้านสัตววิทยาจากมหาวิทยาลัยฟลอริดา ก่อนจะเรียนต่อปริญญาเอกด้านชีวเคมีที่มหาวิทยาลัยมิชิแกน
ไนเรนเบิร์กเริ่มทำงานที่สถาบันสุขภาพแห่งชาติ (NIH) รัฐแมรีแลนด์ และเริ่มศึกษาความสัมพันธ์ระหว่างดีเอ็นเอ อาร์เอ็นเอและโปรตีน ในปี ค.ศ. 1961 ไนเรนเบิร์กและเพื่อนร่วมงาน เจ. ไฮน์ริช แมทเทใช้วิธีปลอดเซลล์ในการแปลรหัสลำดับอาร์เอ็นเอพอลิยูราซิลและช่วยไขปริศนาการมีส่วนของดีเอ็นเอและอาร์เอ็นเอในการแสดงออกของยีน จากผลงานนี้ทำให้ไนเรนเบิร์กได้รับรางวัลโนเบลสาขาสรีรวิทยาหรือการแพทย์ร่วมกับรอเบิร์ต ดับเบิลยู. ฮอลลีย์และหร โคพินท์ โขรานาในปี ค.ศ. 1968
ด้านชีวิตส่วนตัว ไนเรนเบิร์กแต่งงานครั้งแรกกับเพรอลา ซอลส์แมน นักเคมีจากสหพันธ์มหาวิทยาลัยแห่งรีโอเดจาเนโรและเพื่อนร่วมงานที่ NIH จนกระทั่งเธอเสียชีวิตในปี ค.ศ. 2001 และแต่งงานใหม่ในปี ค.ศ. 2005 กับเมอร์นา เอ็ม. ไวส์แมน ศาสตราจารย์ด้านระบาดวิทยาและจิตเวชศาสตร์ วิทยาลัยแพทย์และศัลยแพทย์ มหาวิทยาลัยโคลัมเบีย ไนเรนเบิร์กเสียชีวิตด้วยโรคมะเร็งที่นครนิวยอร์กในปี ค.ศ. 2010
โอฬาร กิจเลิศไพโรจน์

โอฬาร กิจเลิศไพโรจน์ (เกิด
30 ธันวาคม พ.ศ. 2514) อดีตเลขาธิการพรรคเพื่อไทยคนแรก และเป็นรองกรรมการใหญ่ศูนย์การค้าอิมพีเรียล เวิลด์ สำโรง
ประวัติ.
โอฬาร กิจเลิศไพโรจน์ เกิดเมื่อวันที่ 30 ธันวาคม พ.ศ. 2514 สำเร็จการศึกษาระดับมัธยมศึกษาจากโรงเรียนอัสสัมชัญ ระดับปริญญาตรีจากคณะรัฐศาสตร์ มหาวิทยาลัยธรรมศาสตร์ และปริญญาโทจากคณะบริหารธุรกิจ (MBA.) Central Missouri State University, U.S.A.
การทำงาน.
โอฬาร กิจเลิศไพโรจน์ ได้ก่อตั้งพรรคเพื่อไทย เมื่อวันที่ 20 กันยายน พ.ศ. 2550 และได้ดำรงตำแหน่งเลขาธิการพรรคคนแรก โดยมีบัณจงศักดิ์ วงศ์รัตนวรรณเป็นหัวหน้าพรรคคนแรก ก่อนที่จะพ้นจากตำแหน่งเมื่อ 20 กันยายน พ.ศ. 2551
ปัจจุบันดำรงตำแหน่งผู้ช่วยกรรมการผู้จัดการใหญ่ศูนย์การค้าอิมพีเรียล เวิลด์ สำโรง บริษัท อิมพีเรียล เรียลเอสเตท
เดอะเบนส์

เดอะเบนส์ (The Bends) เป็นสตูดิโออัลบั้มชุดที่สองของวงเรดิโอเฮด วางตลาดในวันที่ 13 มีนาคม ศ.ค. 1995 ผ่านค่ายเพลงพาร์โลโฟน โดยมี จอห์น เลกกี เป็นโปรดิวเซอร์ อัลบั้มได้ทำการบันทึกที่ อีเอ็มไอสตูดิโอในกรุงลอนดอน มีผู้ควบคุมเสียงคือ ไนเจล กอดริช ที่กำลังจะร่วมงานกับอีกหลายอัลบั้มในอนาคต อัลบั้มนี้ยังเป็นจุดเริ่มต้นของบทเพลงที่เกี่ยวกับความงดงาม มีการใช้คียบอร์ดมากขึ้น และแต่ละเพลงเน้นเสียงกีตาร์ที่ชัดเจนมากขึ้นกว่าอัลบั้มก่อนหน้านี้ คือ "พาโบลฮันนี" ที่ได้รับอิทธิพลจากกรันจ์ มาพัฒนาต่อยังอัลบั้มชุดนี้โดยการใช้เสียงดนตรีร็อกที่ซับซ้อนมากขึ้นกับเนื้อเพลงที่ลึกลับและความคิดที่ลึกล้ำ ทอม ยอร์ก นักร้องนำ มักแสดงอารมณ์รุนแรงทุกครั้งเมื่อได้ออกทัวร์คอนเสิร์ต
"My Iron Lung" วางจำหน่ายเป็นอีพี ก่อนจะมาเป็นซิงเกิลแรก ซิงเกิลต่อมา "High and Dry" พร้อมกับหน้าเอ "Planet Telex" และหน้าบี "Fake Plastic Trees" ได้ออกเป็นซิงเกิลที่สองพร้อมกันซิงเกิลที่สาม "Just" และ "Street Spirit (Fade Out)" เป็นซิงเกิลสุดท้ายจากอัลบั้มชุดนี้ที่ได้ขึ้นอันดับที่ 5 ในชาร์ตเพลงสหราชอาณาจักร
อัลบั้มชุดนี้ได้มีนักวิจารณ์ชื่นชมว่าเป็นอัลบั้มที่ดีกว่า "พาโบลฮันนี" ที่เคยให้ความสนใจมาก่อน อัลบั้มชุดนี้ได้อันดับที่ 4 บนชาร์ตอัลบั้มแห่งสหราชอาณาจักร อย่างไรก็ตาม ซิงเกิล Creep" ไม่ประสบความสำเร็จในด้านอันดับเพลงนอกสหราชอาณาจักร อัลบั้มนี้ติดอันดับที่ 88 ในชาร์ตอเมริกา ถึงแม้ว่าอัลบั้มนี้ประสบความสำเร็จน้อยกว่าในอัลบั้มชุดต่อมา "เดอะเบนส์" ได้รับยืนยันยอดขายแผ่นเสียงทองคำขาวมาแล้วถึงสามครั้งในสหราชอาณาจักรและแคนาดา รางวัลทองคำขาวด้านยอดขายในสหรัฐอเมริกาและสหภาพยุโรป นอกจากนี้ นักวิจารณ์และผู้ฟังต่างยกย่องว่าเป็นอัลบั้มที่ดีที่สุด
เยื่อจมูกอักเสบ

เยื่อจมูกอักเสบ (Rhinitis) หรือ ไข้หวัดอักเสบ (Coryza) เป็นการระคายเคืองและการอักเสบของเยื่อเมือกภายในจมูก มักจะแสดงอาการทั่วไปเช่นคัดจมูก, มีน้ำมูก, จาม และ น้ำเมือกหยด โรคนี้ถือเป็นโรคสามัญที่ประชากรส่วนใหญ่ในหลายประเทศมักจะป่วยเป็นประจำ
การอักเสบอาจเกิดจากเชื้อไวรัส, แบคทีเรีย, จุลปรสิต หรือ ละออง นอกจากนี้ อากาศหนาวก็เป็นสาเหตุได้เช่นเดียวกัน ซึ่งในบรรดาสาเหตุทั้งหมดนี้ เยื่อจมูกอักเสบจากภูมิแพ้เป็นกรณีที่พบได้มากที่สุด ภาวะเยื่อจมูกอักเสบอาจแสดงอาการอื่นร่วมด้วยอาทิ คันจมูก, ไอ, ปวดหัว, ล้า, ละเหี่ย และรับรู้ช้าลง และยังอาจส่งผลให้มองเห็นพร่ามัวและเกิดการบวมบริเวณรอบดวงตา นอกจากนี้ การอักเสบยังก่อให้เกิดเมือกจำนวนมาก ซึ่งนำมาซึ่งภาวะคัดจมูกและมีน้ำมูก ในกรณีของการอักเสบจากภูมิแพ้นั้นมีสาเหตุมาจากการสลายเกล็ดของแมสต์เซลล์ ซึ่งเมื่อเซลล์ถูกสลายเกล็ดจะปล่อยฮิสตามีนและสารอื่นๆออกมาที่ทำร่างกายเมื่อยล้าและละเหี่ย
สามารถทำการป้องกันการเป็นเยื่อจมูกอักเสบได้โดยรับวัคซีนจำพวกวัคซีนไข้หวัดใหญ่, วัคซีนต้านอดีโนไวรัส, วัคซีนโรคหัด, วัคซีนโรคหัดเยอรมัน, วัคซีนต้านเยื่อหุ้มสมองอักเสบ, วัคซีนป้องกันเชื้อฮีโมฟิลุสชนิดบี, วัคซีนโรคคอตีบ และหากเป็นโรคนี้แล้ว ยาทานจำพวกสารต้านฮิสทามีนหรือคอร์ดิโคสเตียรอยด์จะช่วยทุเลาอาการลงได้
World War Star Thailand อุบัติการณ์แห่งดวงดาว

World War Star Thailand เป็นรายการโทรทัศน์ไทยประเภทปกิณกะเกมโชว์แข่งขันแสดงความสามารถต่าง ๆ บนเวทีที่คล้ายกับสนามรบโคลอสเซียมในยุคโรมัน ผลิตโดย บริษัท เฮลิโคเนีย เอช กรุ๊ป จำกัด โดยมี วู้ดดี้ - วุฒิธร มิลินทจินดา เป็นผู้ดำเนินรายการและหนึ่งในกรรมการ ออกอากาศทุกวันอาทิตย์ เวลา 15.30 - 17.30 น. ทางช่อง 7HD เริ่มออกอากาศครั้งแรกเมื่อวันที่ 22 พฤษภาคม พ.ศ. 2559 แต่ออกอากาศได้เพียง 2 เดือนก็ยุติการออกอากาศเมื่อวันที่ 10 กรกฎาคม ปีเดียวกัน รวมจำนวน 7 ตอน
รูปแบบรายการ.
การแข่งขันแบ่งออกเป็น 8 ประเภท สลับสับเปลี่ยนในทุกสัปดาห์ ดังนี้
และแบ่งผู้เข้าแข่งขันออกเป็น 2 ทีม คือ ทีมสีขาว มี ศกุนตลา เทียนไพโรจน์ (ต้นหอม) เป็นหัวหน้าทีม และ ทีมสีแดง มี ชัชชัย จำเนียรกุล (บอล เชิญยิ้ม) เป็นหัวหน้าทีม
เมื่อเริ่มการแข่งขันแต่ละโชว์/คู่ คณะกรรมการร่วม จำนวน 100 คน ซึ่งเป็นนักศึกษาจากมหาวิทยาลัยต่าง ๆ ที่สลับสับเปลี่ยนมาชมการแข่งขันในสตูดิโอในแต่ละสัปดาห์ จะกดปุ่มให้คะแนน คนละ 1 คะแนน โดยสามารถเปลี่ยนใจได้จนกว่าจะจบการแข่งขัน และหลังจบการแข่งขันทันทีจะจับเวลาให้เพิ่มอีก 10 วินาทีในการตัดสินใจใหม่
หลังจากเสร็จสิ้นการให้คะแนนของคณะกรรมการร่วมแล้ว คณะกรรมการหลักทั้ง 5 คน ซึ่งมีอีกคนละ 20 คะแนน จะกดปุ่มพิจารณาให้คะแนน ผู้ที่ได้คะแนนมากที่สุดจะเป็นผู้ชนะประจำประเภทนั้น ๆ และได้ไปแข่งขันต่อกับผู้ท้าชิงในสัปดาห์ถัด ๆ ไป ทั้งนี้ หากชนะติดต่อกัน 5 สัปดาห์ จะได้รับเงินรางวัล 100,000 บาท และหากชนะติดต่อกัน 10 สัปดาห์ จะได้รับเงินรางวัล 500,000 บาท และยังสามารถแข่งขันต่อไปได้เรื่อย ๆ รวมเงินรางวัลที่สามารถสะสมได้ทั้งหมดคิดเป็นเฉลี่ย 3,500,000 บาทต่อปี
ศานิตย์ มหถาวร

พลตำรวจโท ศานิตย์ มหถาวร (ชื่อเล่น : แป๊ะ , บิ๊กแป๊ะ , เกิด 9 ธันวาคม พ.ศ. 2499) สมาชิก วุฒิสภาไทย ชุดที่ 12 นายตำรวจราชองครักษ์พิเศษอดีตผู้บัญชาการตำรวจนครบาล ,นายตำรวจ
ราชสำนักเวรเจ้าพนักงานจราจรในเขตกรุงเทพมหานคร,อดีตสมาชิกสภานิติบัญญัติแห่งชาติกรรมการและเลขานุการในคณะกรรมการกำกับธุรกิจรักษา
ความปลอดภัย และอดีตผู้บัญชาการประจำสำนักงานผู้บัญชาการตำรวจแห่งชาติ
ประวัติ.
พลตำรวจโทศานิตย์เกิดเมื่อวันที่ 9 ธันวาคม พ.ศ. 2499 ที่ กรุงเทพมหานคร มีชื่อเล่นว่า แป๊ะ ทำให้บรรดาสื่อมวลชนเรียกว่า บิ๊กแป๊ะ เช่นเดียวกับ พลตำรวจเอกจักรทิพย์ ชัยจินดา ผู้บัญชาการตำรวจแห่งชาติ ที่มีชื่อเล่นว่าแป๊ะเหมือนกันด้านชีวิตครอบครัวสมรสแล้วกับ คุณฉวีวรรณ มหถาวร มีบุตรสาวและบุตรชายคือร้อยตำรวจเอกหญิง ฉัตรนภา มหถาวร หรือ ผู้กองแปลน และ พันตำรวจตรี ปราชญ์ มหถาวร
พลตำรวจโทศานิตย์จบการศึกษาระดับมัธยมศึกษาจาก โรงเรียนอำนวยศิลป์ ระดับปริญญาตรีจาก โรงเรียนนายร้อยตำรวจ รุ่น 34 รุ่นเดียวกับ พลตำรวจเอกชัยยะ ศิริอำพันธ์กุล อดีตเลขาธิการ สำนักงานป้องกันและปราบปรามการฟอกเงิน ระดับปริญญาโทจาก สถาบันบัณฑิตพัฒนบริหารศาสตร์ และปริญญาโท นิติศาสตรบัณฑิต จาก มหาวิทยาลัยรามคำแหง
การทำงาน.
วันที่ 8 เมษายน พ.ศ. 2553 พลตำรวจโทศานิตย์ได้รวบรวมพยานหลักฐาน เพื่อยื่นต่อศาลอาญาขออนุมัติออกหมายจับ ที่ฉฉ.8-24/2553 ออกหมายจับแนวร่วมประชาธิปไตยต่อต้านเผด็จการแห่งชาติ จำนวน 17 ราย
วันที่ 15 พฤศจิกายน พ.ศ. 2553 พลตำรวจโทศานิตย์ขณะมียศเป็น พันตำรวจเอก และดำรงตำแหน่งรองผู้บังคับการปราบปรามได้รับโปรดเกล้า ฯ แต่งตั้งให้ดำรงตำแหน่งผู้บังคับการตำรวจนครบาล 3 พร้อมกับรับพระราชทานยศ พลตำรวจตรี 
วันที่ 23 กุมภาพันธ์ พ.ศ. 2555 พลตำรวจตรีศานิตย์ผู้บังคับการตำรวจนครบาล 3 ได้รับโปรดเกล้า ฯ ให้ดำรงตำแหน่งผู้บังคับการประจำกองบัญชาการตำรวจปราบปรามยาเสพติด 
วันที่ 1 ตุลาคม ปีเดียวกันพลตำรวจตรีศานิตย์ได้รับโปรดเกล้า ฯ ให้ย้ายไปดำรงตำแหน่งผู้บังคับการกองร้องทุกข์ 
วันที่ 1 ตุลาคม พ.ศ. 2556 พลตำรวจตรีศานิตย์ได้รับโปรดเกล้า ฯ ให้ย้ายไปดำรงตำแหน่งรองผู้บัญชาการสำนักงานคณะกรรมการข้าราชการตำรวจ 
วันที่ 1 ตุลาคม พ.ศ. 2557 พลตำรวจตรีศานิตย์ได้รับโปรดเกล้า ฯ ให้ย้ายไปดำรงตำแหน่งรองผู้บัญชาการตำรวจภูธรภาค 1 
ต่อมาในวันที่ 1 ตุลาคม พ.ศ. 2558 พลตำรวจตรีศานิตย์ได้รับโปรดเกล้า ฯ ให้ย้ายไปดำรงตำแหน่งผู้บัญชาการประจำสำนักงานผู้บัญชาการตำรวจแห่งชาติ (ทำหน้าที่บริหารงานด้านป้องกันปราบปราม) พร้อมกับรับตำแหน่งรักษาราชการแทนผู้บัญชาการตำรวจนครบาลอีกตำแหน่งหนึ่งโดยได้รับพระราชทานยศ พลตำรวจโท ในวันเดียวกัน 
วันที่ 1 ตุลาคม พ.ศ. 2558 ในการประชุมคณะกรรมการข้าราชการตำรวจหรือ ก.ตร. ซึ่งในที่ประชุมได้มีมติเป็นเอกฉันท์แต่งตั้งให้พลตำรวจโทศานิตย์เป็นผู้บัญชาการตำรวจนครบาลโดยให้มีผลนับแต่วันที่แต่งตั้งให้รักษาราชการแทน
ในวันที่ 9 ตุลาคม พ.ศ. 2558 ได้มีพระบรมราชโองการโปรดเกล้า ฯ แต่งตั้งให้พลตำรวจโทศานิตย์ดำรงตำแหน่งผู้บัญชาการตำรวจนครบาล 
เมื่อวันที่ 11 ตุลาคม พ.ศ. 2559 มีพระบรมราชโองการโปรดเกล้าแต่งตั้งให้ พลตำรวจโทศานิตย์ มหถาวร ดำรงตำแหน่งสมาชิกสภานิติบัญญัติแห่งชาติ
พระพรหมวัชรธีราจารย์ (สมจินต์ สมฺมาปญฺโญ)

พระพรหมวัชรธีราจารย์ (สมจินต์ สมฺมาปญฺโญ ป.ธ.9) ศาสตราจารย์, ดร. เป็นพระราชาคณะเจ้าคณะรองชั้นหิรัญบัฏ ฝ่ายมหานิกาย ปัจจุบันดำรงตำแหน่งทางพระสังฆาธิการเป็นผู้ช่วยเจ้าอาวาสพระอารามหลวง วัดปากน้ำ ภาษีเจริญ กรุงเทพมหานคร, รองเจ้าคณะภาค 5, รองแม่กองบาลีสนามหลวง และอธิการบดีรูปที่ 6 ของมหาวิทยาลัยมหาจุฬาลงกรณราชวิทยาลัย
ชาตภูมิ.
พระพรหมวัชรธีราจารย์ ศาสตราจารย์ ดร.,ป.ธ.๙ มีนามเดิมว่า สมจินต์ วันจันทร์ เกิดเมื่อวันที่ 28 กันยายน พ.ศ. 2503 ภูมิลำเนาเดิม ตำบลโคกกลาง อำเภอลำปลายมาศ จังหวัดบุรีรัมย์
สมณศักดิ์, พัดยศ.
ในการนี้ พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเสด็จพระราชดำเนิน ในการทรงตั้งเปรียญธรรม 9 ประโยค และเปรียญธรรม 6 ประโยค ณ พระอุโบสถวัดพระศรีรัตนศาสดาราม ในพระบรมมหาราชวัง กรุงเทพมหานคร
จาง เฉิน (นักวอลเลย์บอล)

จาง เฉิน (28 มิถุนายน ค.ศ. 1985 —) เป็นนักวอลเลย์บอลชายชาวจีน ปัจจุบันเขาเล่นตำแหน่งตัวตีด้านนอกให้แก่สโมสรเจียงซู
ประวัติ.
จาง เฉิน เกิดในเมืองหนานจิง มณฑลเจียงซู เขาเกิดในครอบครัวนักกีฬาพ่อของเขา จาง โหย่วเชิง เป็นอดีตผู้ฝึกสอนสโมสรวอลเลย์บอลเจียงซู และน้องสาวของเขา จาง ฉางหนิง เป็นนักวอลเลย์บอลหญิงทีมชาติจีน
ในปี ค.ศ. 2011 ในการแข่งขันชิงแชมป์เอเชีย เขาได้เป็นผู้มีส่วนสำคัญในการพาทีมเข้ารับรางวัลเหรียญเงิน
และในปี ค.ศ. 2015 ในการแข่งขันชิงแชมป์เอเชีย เขาได้เป็นผู้มีส่วนสำคัญในการพาทีมเข้ารับรางวัลเหรียญทองแดง
สโมสรฟุตบอลเชียงราย ยูไนเต็ดในฤดูกาล 2559

ฤดูกาล 2559 เป็นฤดูกาลที่ 6 ของ เชียงราย ยูไนเต็ด ใน ไทยลีก ตั้งแต่ปี ค.ศ. 2011.
นักเตะต่างชาติ.
<templatestyles src="Template:Football squad player/styles.css" />
การซื้อ-ขายนักเตะ.
ตลาดซื้อขายนักเตะฟุตบอลไทยช่วงแรกเปิดเมื่อวันที่ 27 ธันวาคม 2558 ถึง 28 มกราคม 2559
ตลาดซื่อขายนักเตะฟุตบอลไทยช่วงที่สองจะเปิดในวันที่ 3 มิถุนายน ถึง 30 มิถุนายน 2559
ฟุตบอลลีกแชมเปียนชิป เพลย์ออฟ 2016 นัดชิงชนะเลิศ

การแข่งขัน ฟุตบอลลีกแชมเปียนชิป เพลย์ออฟ 2016 นัดชิงชนะเลิศ เป็นการแข่งขันฟุตบอลที่จะตัดสินกันระหว่าง เชฟฟีลด์ เวนส์เดย์ และ ฮัลล์ ซิตี. นัดนี้จะลงเล่นกันที่ สนามกีฬาเวมบลีย์ ในวันที่ 28 พฤษภาคม ค.ศ. 2016 ณ เวลา 17:00 (เวลาท้องถิ่น). ผู้ชนะจะได้สิทธิ์เลื่อนชั้นขึ้นสู่ พรีเมียร์ลีก. ความสำเร็จในนัดชิงชนะเลิศเป็นที่คาดกันจะถูกประเมินราคาสูงถึง 170 ล้านปอนด์ต่อทีมที่เป็นฝ่ายชนะ.
เส้นทางสู่นัดชิงชนะเลิศ.
"หมายเหตุ: (H: เหย้า; A: เยือน)."
ตั๋วเข้าชม.
ฮัลล์ ซิตี ได้จัดสรรตั๋วเข้าชมเกมจำนวน 38,956 ใบสำหรับนัดชิงชนะเลิศกับการแบ่งราคาตั้งแต่ 36 ปอนด์ ถึง 98 ปอนด์.
ไทยคม 8

ไทยคม 8  เป็นดาวเทียมสื่อสารสัญชาติไทย ผลิตโดยออร์บิทัล เอทีเค และเป็นดาวเทียมดวงที่ 8 ในกลุ่มดาวเทียมไทยคม โดยมี บริษัท ไทยคม จำกัด (มหาชน) เป็นผู้เช่าสัมปทาน
ภาพรวม.
ดาวเทียมสื่อสารไทยคม 8 ผลิตโดยออร์บิทัล เอทีเค มีน้ำหนักราว 3,100 กิโลกรัม กำหนดอายุใช้งานไว้ประมาณ 15 ปีซึ่งให้บริการในแถบเอเชียตะวันออกเฉียงใต้, เอเชียใต้ และเอเชียกลาง โคจรอยู่ในวงโคจรค้างฟ้าที่ตำแหน่งบริเวณ 78.5 องศาตะวันออก ร่วมกับไทยคม 5 และไทยคม 6 มีจานรับส่งสัญญาณ เคยู-แบนด์ (Ku-Band) จำนวน 24 ช่อง สามารถให้บริการด้านโทรคมนาคมได้อย่างเต็มรูปแบบ ตอบโจทย์ความต้องการสื่อสารโทรคมนาคมให้กับอุตสาหกรรมบันเทิงและสื่อสารมวลชน โดยถ่ายทอดสัญญาณโทรทัศน์ผ่านดาวเทียมตรงถึงที่พักอาศัย (DTH) และถ่ายทอดสัญญาณโทรทัศน์ดิจิตอลความละเอียดสูง (HD และ UHD)
การปล่อยจรวด.
ไทยคม 8 ได้รับการอนุมัติให้ยิงสู่วงโคจรเมื่อวันที่ 18 มีนาคม 2557
ไทยคม 8 ถูกยิงขึ้นจากฐาน ณ แหลมคะแนเวอรัล SLC-40 ในรัฐฟลอริดา เมื่อวันที่ 27 พฤษภาคม 2559 โดยบริษัทสเปซเอ็กซ์ เป็นดาวเทียมดวงที่สี่ของโลกที่ถูกส่งขึ้นสู่วงโคจรโดยจรวดฟัลคอน 9 และยังเป็นครั้งแรกของโลกที่จรวดที่ใช้ส่งดาวเทียมสามารถลงจอดบนแพฐานจรวดได้สำเร็จ
การนำสเตจที่ 1 ของฟัลคอน 9 มาใช้อีกครั้ง.
จรวดสเตจที่ 1 ได้ถูกดัดแปลงให้เป็นจรวดผลักดันด้านข้างของฟัลคอน เฮฟวี ซึ่งได้ทำการจุดเครื่องครั้งแรกในช่วงสัปดาห์ที่ 20 ของปี 2560 จรวดสเตจที่ 1 อันนี้ได้ลงจอดอีกรอบที่ Landing Zone 1 ที่ฐานทัพอากาศแหลมคะแนเวอรัลในช่วง การบินครั้งแรกของจรวดฟัลคอน เฮฟวี
ประเทศที่เป็นเกาะ

ประเทศที่เป็นเกาะ หรือ ชาติที่เป็นเกาะ หมายถึง ประเทศที่มีดินแดนหลักเป็นเกาะเพียงหนึ่งแห่ง หรือมากกว่าหนึ่งแห่ง หรือส่วนหนึ่งของเกาะ ประมาณร้อยละ 25 ของประเทศเอกราชทั้งหมดเป็นประเทศที่เป็นเกาะ ประเทศที่เป็นเกาะ มีแนวโน้มที่จะมีความเสี่ยงมากขึ้นอย่างมีนัยสำคัญต่อ การเปลี่ยนแปลงสภาพภูมิอากาศมากกว่าประเทศอื่น เนื่องจากภูมิศาสตร์ของพวกเขา ส่วนหนึ่งเป็นเพราะ การเพิ่มของระดับน้ำทะเล, การบุกรุกของน้ำเค็มและผลกระทบต่อการจัดหาอาหาร 
การเมือง.
ในอดีต ประเทศที่เป็นเกาะมีแนวโน้มที่จะเกิดความไม่มั่นคงทางการเมืองน้อยกว่าประเทศในภาคพื้นทวีป และร้อยละของประเทศที่เป็นเกาะมีควาทเป็นประชาธิปไตยสูงกว่าประเทศในทวีป
ทรัพยากรธรรมชาติ.
ส่วนใหญ่อาหารต่าง ๆ ของคนที่อาศัยอยู่ในประเทศที่เป็นเกาะจะหนักไปทางปลา
แม่เจ้าสุชาดา

แม่เจ้าสุชาดาราชเทวี เป็นพระธิดาในพระยาศรีสุริยวงศ์ (มังไชย) เจ้าผู้ครองนครแพร่สมัยกรุงธนบุรี และเป็นราชเทวีในพระยาเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย
พระประวัติ.
แม่เจ้าสุชาดา เป็นพระธิดาในพระยาศรีสุริยวงศ์ (มังไชย) เจ้าผู้ครองนครแพร่สมัยกรุงธนบุรี และแม่เจ้าบุษบาราชเทวี (ธิดาแม่เจ้าบาง) เจ้าสุชาดาเสกสมรสกับพระยาเทพวงศ์ เจ้าผู้ครองนครแพร่องค์ที่ 2 แห่งราชวงศ์แสนซ้าย และได้รับสถาปนาเป็น “แม่เจ้าสุชาดาราชเทวี”
ราชโอรส ราชธิดา.
แม่เจ้าสุชาดาราชเทวี มีราชโอรส-ราชธิดา กับพระยาเทพวงศ์ 3 องค์ คือ
คลิฟฟ์ รอเบิร์ตสัน

คลิฟฟอร์ด พาร์กเกอร์ "คลิฟฟ์" รอเบิร์ตสัน ที่ 3 (9 กันยายน ค.ศ. 1923 – 10 กันยายน ค.ศ. 2011) เป็นนักแสดงชาวอเมริกัน ผู้ชนะเลิศรางวัลออสการ์ในสาขานักแสดงนำชายยอดเยี่ยมจากภาพยนตร์เรื่อง "Charly" นอกจากนี้ เขายังรับบทเป็นจอห์น เอฟ. เคนเนดีในภาพยนตร์เรื่อง "PT 109" และ บัซ อัลดริน ในภาพยนตร์เรื่อง "Return to Earth" 
รอเบิร์ตสันได้รับรางวัลจากหลายสถาบันสำหรับความสำเร็จในภาพยนตร์ เขายังมีชื่ออยู่บนฮอลลีวูดวอล์กออฟเฟมและได้รับการแต่งตั้งให้เป็นเนชันแนลเอวิเอชันวอล์กฮอลล์ออฟเฟมในปี ค.ศ. 2006 ช่วงบั้นปลายของชีวิต ในปี ค.ศ. 2002 รอเบิร์ตสันเป็นที่รู้จักอย่างดีในภาพยนตร์ไตรภาค "ไอ้แมงมุม" จากบทบาทเบน ปาร์คเกอร์ หลังจากนั้น เขาเสียชีวิตในวันที่ 10 กันยายน ค.ศ. 2011 เพียงหนึ่งวันหลังจากวันเกิดอายุครบ 88 ปี
จูน โรส เบลลามี

จูน โรส เบลลามี  หรือชื่อพม่า ยะดะหน่านะเม ("เทพีแห่งนพรัตน์"; 1 มิถุนายน ค.ศ. 1931 – 1 ธันวาคม ค.ศ. 2020) เป็นภริยาคนที่สี่ของนายพล เน วิน ผู้นำเผด็จการทหารชาวพม่า
ประวัติ.
จูน โรส เป็นธิดาของเฮอร์เบิร์ต เบลลามี (Herbert Bellamy) นักสะสมกล้วยไม้ชาวออสเตรเลีย กับมารดาคือเจ้าหญิงเทะตินมะละ ("Hteiktin Ma Lat") พระนัดดาในเจ้าชายกะนอง ("Kanaung Mintha") แห่งราชวงศ์อลองพญา
จูน โรสสมรสครั้งแรกกับมารีโอ ปอสตีลยีโอเน (Mario Postiglione) แพทย์และที่ปรึกษาโรคมาเลเรียขององค์การอนามัยโลกในร่างกุ้ง, ดามัสกัส, เจนีวา และมะนิลา มีบุตรชายด้วยกันสองคน ก่อนหย่าจากกันในปี ค.ศ. 1954
ต่อมาเธอพบกับนายพลเน วินครั้งแรกเมื่อปี ค.ศ. 1963 ที่ยุโรปซึ่งเธอพำนักอยู่ในขณะนั้น เน วินได้ชี้ชวนให้เธอกลับประเทศมาตุภูมิ แม้จะไม่เต็มใจนักแต่เธอก็ทำตามข้อเสนอของเขาแล้วออกมาจากอิตาลี จูน โรสสมรสกับเน วินเมื่อปี ค.ศ. 1976 แต่ชีวิตสมรสรื่นรมย์อยู่เพียงห้าเดือนและลงเอยด้วยการหย่า
หลังจากนั้นจูน โรสย้ายกลับไปอยู่ที่อิตาลี ซึ่งเธอสอนภาษาพม่า และสอนทำอาหารอิตาลีที่เมืองฟลอเรนซ์ และร่วมองค์กรการกุศลบริจาคทรัพย์แก่นักศึกษาแพทย์ผ่านสถาบันศึกษาด้านการแพทย์ที่ย่างกุ้ง จนกระทั่งเสียชีวิตในปี ค.ศ. 2020 ด้วยวัย 88 ปี
วัดคอนเซ็ปชัญ

วัดคอนเซ็ปชัญแห่งพระแม่เจ้า  เป็นโบสถ์คริสต์นิกายโรมันคาทอลิกในประเทศไทย ตั้งอยู่ริมแม่น้ำเจ้าพระยา ในซอยสามเสน 11 ถนนสามเสน แขวงวชิรพยาบาล เขตดุสิต กรุงเทพมหานคร วัดคอนเซ็ปชัญประกอบด้วย ตัวอาคารหลังเดิม ซึ่งเป็นอาคารก่ออิฐถือปูน ทรงหลังคาจั่วแบบไทย เป็นอาคารที่เก่าแก่ที่สุดคาดว่าก่อสร้างขึ้นตั้งแต่ช่วงสมัยอยุธยาตอนปลาย ปัจจุบันได้ปรับปรุงเป็นพิพิธภัณฑ์ และส่วนของตัวโบสถ์คอนเซ็ปชัญซึ่งสร้างขึ้นโดยบาทหลวงฌ็อง-บาติสต์ ปาลกัว ชาวฝรั่งเศส ที่ได้เดินทางมาเป็นอธิการโบสถ์ โดยได้ทำการเสกในวันที่ 24 พฤษภาคม พ.ศ. 2380 (รัชสมัยพระบาทสมเด็จพระนั่งเกล้าเจ้าอยู่หัว) นอกจากนี้ในบริเวณที่ตั้งของวัด ยังมีวัดนักบุญฟรังซีสเซเวียร์ ซึ่งตั้งอยู่ข้างกับวัดอีกด้วย ปัจจุบันตัวโบสถ์นี้มีอายุรวมแล้ว ปี ทำให้เป็นหนึ่งในโบสถ์คาทอลิกที่เก่าแก่ที่สุดแห่งหนึ่งในประเทศไทย 
วัดคอนเซ็ปชัญ มีประวัติมาตั้งแต่ครั้นสมัยสมเด็จพระนารายณ์มหาราช ซึ่งพระองค์พระราชทานที่ดินให้กับชาวโปรตุเกสที่ร่วมรับราชการทำสงครามให้กับพระองค์ ในราวปี พ.ศ. 2217 ต่อมาในปี พ.ศ. 2325 ซึ่งตรงกับรัชสมัยพระบาทสมเด็จพระพุทธยอดฟ้าจุฬาโลกมหาราช ได้โปรดให้ชาวเขมร 500 คน ที่หลบหนีลี้ภัยมาจากเขมร มาอยู่รวมกับชาวโปรตุเกสในหมู่บ้านนี้ และตั้งแต่นั้นมาก็มีการเรียกหมู่บ้านนี้ว่า "บ้านเขมร" จนในเวลาต่อมาในสมัยพระบาทสมเด็จพระนั่งเกล้าเจ้าอยู่หัว ได้พระราชทานที่กับชาวญวน เข้ามารวมกับที่อยู่เดิมของชาวเขมร ทำให้ชาวญวนในเวลาต่อมาก็ได้เข้ารีตนิกายคริสต์กันเป็นส่วนใหญ่ 
ตัวโบสถ์คอนเซ็ปชัญ มีความโดดเด่นในด้านงานสถาปัตยกรรมกว่าโบสถ์ทั่วๆไป เนื่องจากเป็นโบสถ์ลูกครึ่งไทยและฮอลันดา หรือที่เรียกว่า "วิลันดา" ซึ่งเป็นรูปแบบที่นิยมในสมัยอยุธยาตอนปลายจนถึงสมัยรัตนโกสินทร์ตอนต้น มีลักษณะคือใช้ระบบผนังรับน้ำหนัก มีเสาไม้รับโครงของหลังคาแบบไทย และตกแต่งด้วยลวดลายปูนปั้น ซึ่งโดยมากจะเป็นลายเทศ เลียนแบบฝรั่ง โดยลดลายเส้นกนกออกไป จนในสมัยพระบาทสมเด็จพระจุลจอมเกล้าเจ้าอยู่หัว วัดได้มีการเพิ่มเติมส่วนของหอระฆัง (Bell Tower) โดยมีโยอาคิม กรัสซี (Joachim Grassi) สถาปนิกชาวออสเตรีย เป็นผู้ออกแบบ ซึ่งเป็นการออกแบบหอระฆัง ด้วยสถาปัตยกรรมสมัยฟื้นฟูศิลปวิทยา มีหัวเสาแบบโรมาเนสก์รองรับช่วงชั้นต่างๆของอาคาร และการวางเป็นซุ้มโค้งแบบโรมัน ด้วยเหตุนี้เองทำให้โบสถ์คอนเซ็ปชัญ ประกอบด้วยงานสถาปัตยกรรมถึง 3 รูปแบบ คือ ไทย ฮอลันดา และโรมัน
โบสถ์น้อย.
ด้านหลังของวัดคอนเซ็ปชัญ ยังมีโบสถ์น้อยหรือ "โรงสวด" เป็นอาคารก่ออิฐถือปูนขนาดเล็กตั้งอยู่ ตามคำบอกเล่าของชาวชุมชน เชื่อว่าแต่เดิมเคยเป็นหอนั่งของพระยาวิเศษสงคราม ผู้นำชุมชนในสมัยโบราณ แต่ก็มีข้อเสนอว่า อาจจะเป็นอาคารที่สร้างขึ้นเพื่อเป็นศาลาสวดศพก็ได้ โดยเฉพาะในงานศพของพระสังฆราชปัลเลอกัวซ์ ซึ่งจัดขึ้นในสมัยรัชกาลที่ 4 มีบันทึกว่ามีการสร้างอาคารสำหรับตั้งศพของท่านโดยเฉพาะ
ปลาจะละเม็ดเทา

ปลาจะละเม็ดเทา หรือ ปลาเต๋าโต้ย หรือ ปลาจะละเม็ดน้ำลึก (พินอิน: "Hēi chāng"; ชื่อวิทยาศาสตร์: "Pampus chinensis") ปลาทะเลชนิดหนึ่ง จำพวกปลาจะละเม็ด ในวงศ์ปลาจะละเม็ด (Stromateidae)
มีรูปร่างเหมือนปลาจะละเม็ดชนิดอื่น ต่างกันที่มีขนาดที่ใหญ่กว่า พื้นลำตัวเป็นสีเทา ครีบหลังมีลักษณะเป็นสามเหลี่ยม ครีบหางไม่เว้าเป็นรูปส้อม คอดหางสั้น ครีบก้นเป็นรูปสามเหลี่ยม พบกระจายพันธุ์ทั่วไปในทะเลเขตอินโด-แปซิฟิก ตั้งแต่อ่าวเปอร์เซียจนถึงญี่ปุ่นตอนเหนือ แต่ไม่พบในนิวกินีหรือออสเตรเลีย
นิยมรับประทานกันเป็นปลาเศรษฐกิจเหมือนปลาจะละเม็ดชนิดอื่น แต่ทว่ามีรสชาติที่อร่อยกว่า จึงมีราคาซื้อขายที่แพงกว่ามาก โดยเฉพาะเมื่อเทียบกับปลาจะละเม็ดขาว ("P. argenteus")
ปลาอินทรีบั้ง

ปลาอินทรีบั้ง (ชื่อวิทยาศาสตร์: "Scomberomorus commerson") ปลาทะเลชนิดหนึ่ง จำพวกปลาอินทรี ในวงศ์ปลาอินทรี หรือปลาทูน่า (Scombridae) พบได้กว้างในเอเชียตะวันออกเฉียงใต้ แต่ไปไกลทางตะวันตกสุดถึงชายฝั่งแอฟริกาตะวันออกและตะวันออกกลาง และริมชายฝั่งตอนเหนือของมหาวมุทรอินเดีย และทางตะวันออกสุดถึงมหาสมุทรแปซิฟิกตะวันตกเฉียงใต้
มีรูปร่างคล้ายกับปลาอินทรีชนิดอื่น หรือปลาอินทรีจุด ("S. guttatus") ซึ่งเป็นปลาอินทรีอีกชนิดหนึ่งที่พบได้ในเขตน่านน้ำประเทศไทย แต่มีลำตัวค่อนข้างกลมและหนากว่า ด้านข้างลำตัวจะมีแถบสีดำหรือเทาเข้มเป็นบั้ง ๆ ขวางลำตัวเริ่มจากแนวฐานครีบหูหรือครีบอกเรื่อยออกไปเกือบจรดโคนครีบหาง จะเห็นบั้งได้ชัดตรงบริเวณแนวเส้นข้างตัว ปลาอินทรีบั้งตัวโตจะมีบั้งมากกว่าตัวเล็ก กินปลาและสัตว์น้ำที่อาศัยอยู่ตามผิวน้ำเป็นอาหาร เช่น ปลากะตัก, ปลาหลังเขียว และหมึก ขนาดที่พบทั่วไปมักมีความยาว 30-70 เซนติเมตร ขนาดใหญ่ที่สุดยาวถึง 1 เมตร (พบใหญ่ที่สุด 2 เมตร น้ำหนัก 70 กิโลกรัม ที่ออสเตรเลีย
เป็นปลาเศรษฐกิจที่สำคัญชนิดหนึ่ง นิยมใช้ปรุงอาหาร ปรุงสุด และทำปลาเค็ม ชาวจีนเรียกว่าปลาเค็มที่ทำจากปลาอินทรีบั้งว่า "ปลาเบกา" หรือ "เบกาฮื้อ" (จีน: 土魠魚) 
ในภาษาแต้จิ๋ว อีกทั้งเป็นปลาอีกชนิดหนึ่งที่นิยมตกกันเป็นเกมกีฬา
ปลาอินทรีจุด

ปลาอินทรีจุด หรือ ปลาอินทรีดอก หรือ ปลาอินทรีข้าวตอก (ชื่อวิทยาศาสตร์: "Scomberomorus guttatus") ปลาทะเลชนิดหนึ่ง จำพวกปลาอินทรี ในวงศ์ปลาอินทรี หรือปลาทูน่า (Scombridae)
จัดเป็นปลาอินทรีขนาดเล็กกว่าปลาอินทรีชนิดอื่น นับเป็นปลาอินทรีอีกชนิดหนึ่งที่พบได้ในประเทศไทย นอกจากปลาอินทรีบั้ง ("S. commerson") มีรูปร่างลำตัวค่อนข้างกลม และเรียวยาว ด้านข้างลำตัวครึ่งบนมีแต้มด้วยจุดสีดำหรือสีเทาคล้ายลายข้าวตอก ส่วนปากมีมุมปากยาว ปากอ้าได้กว้าง จะงอยปากแหลม ภายในปากมีฟันแหลมคม ครีบหลังแบ่งเป็น 2 ส่วน ก้านครีบด้านหน้าเป็นก้านครีบแข็ง ส่วนก้านครีบหลังมีลักษณะเหมือนกับก้านครีบก้นที่ประกอบด้วยก้านครีบอ่อน และถัดมาจะเป็นครีบฝอย ส่วนครีบหูหรือครีบอกมีขนาดเล็ก ครีบท้องมีขนาดเล็กสุด ครีบหางมีขนาดใหญ่ ลักษณะครีบเว้าลึก เป็นรูปวงเดือย มักอยู่รวมกันเป็นฝูง ว่ายน้ำรวดเร็ว ลำตัวยาวประมาณ 40-55 เซนติเมตร 
นิยมนำมาปรุงอาหารต่าง ๆ และแปรรูปเป็นปลาเค็มหรือหั่นเป็นชิ้นทอด ที่ภาษาแต้จิ๋วเรียก "เบกาฮื้อ" (จีน: 土魠魚) รวมถึงตกเป็นเกมกีฬา
อโณมา ศรัณย์ศิขริน

อโณมา คุ๊ก ชื่อเดิม อโณมา ศรัณย์ศิขริน หรือ เมจิ ยามากุชิ เป็นลูกครึ่งไทย-ญี่ปุ่น เข้าสู่วงการบันเทิงเนื่องจากมีใบหน้าที่แปลกตาเป็นเอกลักษณ์ จึงมีผู้ชักชวนไปถ่ายโฆษณา ต่อมาได้แสดงภาพยนตร์อีก 3 เรื่องคือ ชื่ออุ้ม...มีบุญมานำหน้า, ไนน์ตี้ช็อค เตลิดเปิดโลง และเพื่อเพื่อน เพื่อฝัน เพื่อวันเกียรติยศ ขณะแสดงภาพยนตร์ได้ใช้ชื่อ เมภูมิ ยามากูจิ นอกจากนี้ ยังมีงานเดินแบบ ถ่ายแบบ และงานพิธีกร
ประวัติ.
อโณมา ศรัณย์ศิขริน (ชื่อเล่น: เมจิ) เป็นที่รู้จักในชื่อ เมจิ อโณมา เกิดเมื่อวันที่ 27 ธันวาคม พ.ศ. 2522 ลูกครึ่งไทย-ญี่ปุ่น เธอเป็นทั้งนักแสดง นางแบบ และนักร้องชาวไทย เข้าสู่วงการบันเทิงเนื่องจากมีใบหน้าที่แปลกตาเป็นเอกลักษณ์ จึงมีผู้ชักชวนไปถ่ายโฆษณา
เมจิเริ่มเป็นที่รู้จักอย่างมากจากการเป็นหนึ่งในพิธีกรรายการ ทีนทอล์ค ช่วง มันไม่เม้ม ทางช่อง 5 รายการวัยรุ่นในอดีตช่วงยุค90 มีพิธีกรเป็นจำนวนมาก อาทิ ชาคริต แย้มนาม, เรย์ แมคโดนัลด์, ศรีพรรณ ชื่นชมบูรณ์, แองจิล่า แกรนท์, ไดอาน่า จงจินตนาการ, บัวชมพู ฟอร์ด เป็นต้น แต่ปัจจุบันรายการนี้ยุติการออกอากาศไปแล้ว
นอกจากนี้ยังได้ออกอัลบั้ม ร่วมกับพิธีกรรายการทีนทอล์ค ได้แก่ แองจิล่า แกรนท์, ศรีพรรณ ชื่นชมบูรณ์, โอลิเวอร์ เฟเวอร์ และ ลูกเกด ภายใต้อัลบั้ม "TeenTrax 2T" ออกเมื่อพ.ศ. 2542 โดยเพลงที่ได้ขับร้องในอัลบั้มได้แก่ ดาว ดาว และเพลง คู่ คู่
ด้านชีวิตส่วนตัว จบการศึกษาระดับปริญญาตรี คณะบริหารจิตวิทยา มหาวิทยาลัยมหิดล อโณมา ได้ผ่านการสมรสกับ ศุภกิจ ตังทัตสวัสดิ์ นักแสดง และนักร้องชาวไทย เมื่อวันที่ 11 พฤศจิกายน 2550 ห้องบอลรูม ที่โรงแรมแชงกรีลา ต่อมาในปี 2553 ได้ออกมาแถลงข่าวว่าได้เลิกรากันแล้ว ต่อมาได้ให้สัมภาษณ์พร้อมเปิดตัวแฟนใหม่รุ่นพ่อ เป็นหนุ่มต่างชาติชาวออสเตรเลีย นามว่า "เควิน คุ๊ก" อายุห่างกันถึง 21 ปี เพิ่งคบหาได้ไม่นาน เพื่อนแนะนำให้รู้จักกัน พร้อมขอใช้เวลาเรียนรู้ จนเข้าสู่พิธีวิวาห์ และได้เปลี่ยนมาใช้นามสกุลของสามี เป็น นาง อโณมา คุ๊ก
ปัจจุบัน อโณมาได้ผันตัวเองเข้าสู่วงการสุขภาพและความแข็งแรง และเธอรับสอน Workshop เรื่องอาหาร การออกกำลังกาย ตามมหาวิยาลัย หรือหน่วยงานรัฐบาล เรียกได้ว่าเธอหันมาเอาดีด้านดูแลรักษาสุขภาพนั่นเอง
วิชัย แชจอหอ

พลเอก วิชัย แชจอหอ อดีตรองปลัดกระทรวงกลาโหม อดีตรองเสนาธิการทหาร อดีตแม่ทัพภาคที่ 2 และนายทหารพิเศษประจำกรมทหารราบที่ 1 มหาดเล็กรักษาพระองค์ อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ
พลเอกวิชัยเกิดที่ จังหวัดนครราชสีมา จบการศึกษาจาก โรงเรียนเตรียมทหาร รุ่น 17 และ โรงเรียนนายร้อยพระจุลจอมเกล้า รุ่น 28 ด้านชีวิตครอบครัวสมรสกับ คุณหญิงรัตนาภรณ์ แชจอหอ นักวิเคราะห์นโยบายและแผน ตำแหน่งประเภทวิชาการ ระดับเชี่ยวชาญ กองศิลปาชีพ สำนักราชเลขาธิการ 
พลเอกวิชัยเริ่มรับราชการครั้งแรกในตำแหน่งผู้บังคับหมวดกองร้อยอาวุธเบา กองพันทหารราบที่ 4 กรมทหารราบที่ 23 จังหวัดบุรีรัมย์ เมื่อปี พ.ศ. 2524 มียศ ร้อยตรี ก่อนจะก้าวหน้าทางราชการมาตามลำดับจนกระทั่งวันที่ 1 ตุลาคม พ.ศ. 2557 พลโทวิชัยขณะมียศเป็น พลตรี และดำรงตำแหน่งผู้บัญชาการกองพลทหารพัฒนาที่ 2 ได้รับโปรดเกล้า ฯ ให้ย้ายไปดำรงตำแหน่งรองแม่ทัพภาคที่ 2 
วันที่ 1 ตุลาคม พ.ศ. 2558 พลตรีวิชัยซึ่งขณะนั้นดำรงตำแหน่งรองแม่ทัพภาคที่ 2 ได้ถูกโยกไปดำรงตำแหน่งแม่ทัพน้อยที่ 2 พร้อมกับรับพระราชทานยศ พลโท ในวันเดียวกัน 
วันที่ 1 เมษายน พ.ศ. 2559 พลโทวิชัยได้รับโปรดเกล้า ฯ ให้ดำรงตำแหน่งแม่ทัพภาคที่ 2 สืบต่อจากพลโทธวัช สุกปลั่งที่ได้ขยับขยับขึ้นไปดำรงตำแหน่งผู้ทรงคุณวุฒิพิเศษกองทัพบกในอัตราพลเอก 
วันที่ 1 ตุลาคม พ.ศ. 2560 พลโทวิชัยได้รับโปรดเกล้า ฯ ให้ดำรงตำแหน่งรองเสนาธิการทหาร พร้อมกับรับพระราชทานยศ พลเอก ในวันเดียวกัน 
จนกระทั่งวันที่ 1 ตุลาคม พ.ศ. 2561 พลเอกวิชัยได้รับโปรดเกล้า ฯ ให้ดำรงตำแหน่งรองปลัดกระทรวงกลาโหม
รอเบิร์ต ดับเบิลยู. ฮอลลีย์

รอเบิร์ต วิลเลียม ฮอลลีย์ (28 มกราคม ค.ศ. 1922 – 11 กุมภาพันธ์ ค.ศ. 1993) เป็นนักชีวเคมีชาวอเมริกัน เกิดที่เมืองเออร์แบนา รัฐอิลลินอย เป็นบุตรของชาลส์ ฮอลลีย์และวิโอลา ฮอลลีย์ (นามสกุลเดิม วูลฟ์) เรียนที่โรงเรียนไฮสกูลเออร์แบนา ก่อนจะเรียนต่อปริญญาตรีด้านเคมีที่มหาวิทยาลัยอิลลินอย เออร์แบนา-แชมเปญจน์และเรียนปริญญาเอกด้านเคมีอินทรีย์ที่มหาวิทยาลัยคอร์เนลล์ ช่วงสงครามโลกครั้งที่สอง ฮอลลีย์ทำงานกับวินเซนต์ ดู วิกโนดที่วิทยาลัยแพทย์ของมหาวิทยาลัยคอร์เนลล์ก่อนจะเรียนจบปริญญาเอกในปี ค.ศ. 1947
หลังเรียนจบ ฮอลลีย์ดำรงตำแหน่งผู้ช่วยศาสตราจารย์สาขาเคมีอินทรีย์ ก่อนจะดำรงตำแหน่งศาสตราจารย์ด้านชีวเคมี ฮอลลีย์เริ่มศึกษาอาร์เอ็นเอ โดยสนใจการสกัดทีอาร์เอ็นเอจนสามารถระบุลำดับและโครงสร้างของอลานีน ทีอาร์เอ็นเอ ซึ่งสามารถเปลี่ยนรูปเป็นโปรตีนได้ การค้นพบโครงสร้างของทีอาร์เอ็นเอช่วยอธิบายการสังเคราะห์โปรตีนจากเอ็มอาร์เอ็นเอ ผลงานนี้ทำให้ฮอลลีย์ได้รับรางวัลโนเบลสาขาสรีรวิทยาหรือการแพทย์ร่วมกับหร โคพินท์ โขรานาและมาร์แชลล์ วอร์เรน ไนเรนเบิร์กในปี ค.ศ. 1968
ด้านชีวิตส่วนตัว ฮอลลีย์แต่งงานกับแอนน์ ดวอร์กินในปี ค.ศ. 1945 มีบุตรด้วยกัน 1 คน ฮอลลีย์เสียชีวิตด้วยโรคมะเร็งปอดในปี ค.ศ. 1993 ที่เมืองโลสกาโตส รัฐแคลิฟอร์เนีย
โฮเซ เฟร์เรร์

โฮเซ บิเซนเต เฟร์เรร์ เด โอเตโร อิ ซินตรอน (8 มกราคม ค.ศ. 1912 – 26 มกราคม ค.ศ. 1992) หรือเป็นที่รู้จักในชื่อ โฮเซ เฟร์เรร์ เป็นนักแสดงและผู้กำกับชาวปวยร์โตรีโก ผู้ชนะเลิศรางวัลออสการ์, รางวัลลูกโลกทองคำ และรางวัลโทนี ได้ชื่อว่าเป็นนักแสดงเชื้อสายฮิสแปนิกคนแรกที่ได้รับรางวัลออสการ์ จากภาพยนตร์เรื่อง "Cyrano de Bergerac" (ค.ศ. 1950)
ผลงานการแสดงของเฟร์เรร์ได้รับการยอมรับที่โรงละครอเมริกันในปี ค.ศ. 1981 ซึ่งเขาได้รับการแต่งตั้งให้เป็นอเมริกันเธียเตอร์ฮอลล์ออฟเฟม ในปี ค.ศ. 1985 เขาเป็นนักแสดงคนแรกที่ได้รับเกียรติขึ้นรับเหรียญศิลปินดีเด่นแห่งชาติจากโรนัลด์ เรแกน และเมื่อวันที่ 26 เมษายน ค.ศ. 2012 การไปรษณีย์แห่งประเทศสหรัฐอเมริกายังออกแสตมป์เป็นรูปของเฟร์เรร์ในฐานะผู้มีผลงานโดดเด่นอีกด้วย
ด้านชีวิตส่วนตัว เฟร์เรร์แต่งงานทั้งหมดห้าครั้งและมีบุตรทั้งหมดหกคน นอกจากนี้ เขายังเป็นลุงของนักแสดงจอร์จ คลูนีย์ และยังสามารถพูดภาษาสเปน, อังกฤษ, ฝรั่งเศส, และอิตาลีได้อีกด้วย เฟร์เรร์เสียชีวิตด้วยโรคมะเร็งลำไส้ใหญ่ในคอรัลเกเบิลส์ รัฐฟลอริดาในปี ค.ศ. 1992 ร่างของเขาถูกฝังอยู่ที่ซานตามารีอามักดาเลนาเดปาซซีส์ในสุสานเก่าซานฮวน บ้านเกิดของเขา
Ĉ

ตัวอักษร Ĉ (ĉ) เป็นรูปแบบหนึ่งของอักษรละติน C ที่มี (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลเสียงนี้แสดงโดยสัญลักษณ์ 
Ĉ เป็นอักษรที่ใช้ในภาษาเอสเปรันโต
สำนักงานส่งเสริมวิสาหกิจขนาดกลางและขนาดย่อม

สำนักงานส่งเสริมวิสาหกิจขนาดกลางและขนาดย่อม (OSMEP , ชื่อย่อ : สสว.) องค์การมหาชน เดิมอยู่ในกำกับดูแลของ กระทรวงอุตสาหกรรม มีวัตถุประสงค์ในการจัดตั้งเพื่อศึกษาและจัดทำรายงานสถานการณ์วิสาหกิจขนาดกลางและขนาดย่อม (SME) ของประเทศ รวมถึงส่งเสริมการทำธุรกิจของ SME
ประวัติ.
สำนักงานส่งเสริมวิสาหกิจขนาดกลางและขนาดย่อมหรือ สสว. จัดตั้งขึ้นตา พระราชบัญญัติส่งเสริมวิสาหกิจขนาดกลางและขนาดย่อม พ.ศ. 2543 เมื่อวันที่ 18 กุมภาพันธ์ พ.ศ. 2543 โดยมีที่ทำการแห่งแรกตั้งอยู่ที่อาคารกรมส่งเสริมอุตสาหกรรม ตามประกาศกระทรวงอุตสาหกรรม ลงวันที่ 1 สิงหาคม พ.ศ. 2543 
ในวันที่ 19 ธันวาคม พ.ศ. 2545 ได้มีการจัดตั้งธนาคารพัฒนาวิสาหกิจขนาดกลางและขนาดย่อมแห่งประเทศไทย เพื่อเป็นแหล่งเงินทุนให้กับวิสาหกิจขนาดกลางและขนาดย่อมในประเทศไทย
ต่อมาในวันที่ 21 กรกฎาคม พ.ศ. 2557 มีประกาศคณะรักษาความสงบแห่งชาติ ฉบับที่ 99/2557 แก้ไขเพิ่มเติมกฎหมายว่าด้วยการส่งเสริมวิสาหกิจขนาดกลางและขนาดย่อมโดยเปลี่ยนผู้รักษาการตามมาตรา 5 ของ พ.ร.บ. ส่งเสริมวิสาหกิจขนาดกลางและขนาดย่อม จากรัฐมนตรีว่าการกระทรวงอุตสาหกรรมเป็นนายกรัฐมนตรี
ในวันที่ 1 กรกฎาคม พ.ศ. 2567 ย้ายที่ทำการจากอาคารทีเอสที ถนนวิภาวดีรังสิต มายังศูนย์ราชการเฉลิมพระเกียรติ 80 พรรษา 5 ธันวาคม 2550 โดยเป็นหน่วยงานแรกที่เข้าใช้พื้นที่อาคารซี
การระรานทางไซเบอร์

การระรานทางไซเบอร์  เป็นการกระทำที่ก่อให้เกิดความเสียหายหรือคุกคามผ่านเครือข่ายเทคโนโลยีสารสนเทศ โดยวิธีการซ้ำแล้วซ้ำเล่าโดยไตร่ตรองไว้แล้ว จาก U.S. Legal Definitions ให้คำนิยามว่า "การระรานทางไซเบอร์ อาจหมายถึงการประกาศข่าวลือหรือคำนินทาเกี่ยวกับบุคคลหนึ่งบนอินเทอร์เน็ต ซึ่งก่อให้เกิดการรังเกียจแก่จิตใจต่อผู้อื่น หรืออาจหมายถึง คุกคามเหยื่อโดยเผยแพร่เนื้อหาที่ทำลายชื่อเสียงหรือทำให้เกิดความขายหน้า"
เนื่องด้วยเทคโนโลยีการสื่อสารที่พัฒนาขึ้น การระรานทางไซเบอร์ก็เพิ่มขึ้นตามกัน โดยเฉพาะในหมู่วัยรุ่น มีการรับรู้เรื่องราวนี้มากขึ้นจากกรณีการฆ่าตัวตายของไทเลอร์ เคลเมนติ 
วิธี.
คู่มือการให้ข้อมูลต่อสาธารณชน อาจารย์และผู้ปกครอง ให้ข้อมูลว่า "การระรานทางไซเบอร์เป็นการทำร้ายผู้อื่นโดยการส่งหรือการประกาศความเสียหายโดยใช้โทรศัพท์หรือทางอินเทอร์เน็ต" การวิจัย ตัวบทกฎหมาย และการศึกษาในด้านนี้ยังคงมีต่อไป นิยามโดยพื้นฐานและคู่มือเพื่อจะให้จำแนกและจัดการเกี่ยวกับการข่มเหงทางการสื่อสารด้านอิเล็กทรอนิกส์ ได้มีการจำแนกออกมา
การระรานทางไซเบอร์อาจกระทำอย่างง่าย อย่างการส่งอีเมล ส่งข้อความเพื่อรังควาน จากใครบางคนที่ไม่เกี่ยวข้องกับผู้ส่ง อาจเป็นการกระทำในสาธารณะ เช่น การข่มขู่ซ้ำ ๆ การให้ความเห็นทางเพศ การพูดคำหยาบ (เช่น ประทุษวาจา) หรือการหมิ่นประมาทด้วยข้อความอันเป็นเท็จ การรวมกลุ่มกันระรานเป้าหมายโดยการล้อเลียน การแฮ็ก หรือการทำเว็บไซต์ก่อกวน และการประกาศความเท็จว่าให้เป็นจริงโดยการทำลายชื่อเสียงหรือทำให้เกิดความขายหน้าต่อเหยื่อ 
การระรานทางไซเบอร์อาจมีการเปิดโปงข้อมูลส่วนตัวของเหยื่อ เช่น ชื่อจริง ที่อยู่ ที่ทำงาน โรงเรียน บนเว็บไซต์หรือฟอรัม หรืออาจปลอมตัว สร้างบัญชีปลอม เพื่อตอบความเห็นหรือแกล้งทำตัวเป็นเหยื่อเพื่อทำลายชื่อเสียงผู้นั้น ซึ่งทำให้ผู้ก่อการนิรนามนี้ยากต่อการหาคนทำผิด หรือลงโทษจากพฤติกรรมดังกล่าว ถึงแม้ว่าผู้ก่อการมักจะไม่แสดงตน แต่ก็ไม่เสมอไป การส่งข้อความและอีเมล์ระหว่างเพื่อนด้วยกันเพื่อทำร้ายกันก็เป็นการระรานทางไซเบอร์
การใช้แอปพลิเคชันโทรศัพท์มือถือและการเติบโตของสมาร์ตโฟนก่อให้เกิดรูปแบบที่ง่ายต่อการระรานทางไซเบอร์ คาดว่าการระรานทางไซเบอร์ผ่านระบบโทรศัพท์มือถือมีขอบเขตที่กว้างขึ้น นอกจากนี้การใช้กล้องถ่ายรูปและอินเทอร์เน็ต ผ่านเทคโนโลยีของสมาร์ตโฟน ก็เป็นรูปแบบหนึ่งของการระรานกัน และดูเหมือนว่าการระรานผ่านโทรศัพท์มือถือจะมากกว่าการระรานวิธีอื่น 
ในโซเชียลมีเดีย.
การระรานทางไซเบอร์ อาจเกิดขึ้นในโซเชียลมีเดียอย่าง เฟซบุ๊ก ทวิตเตอร์ จากข้อมูลปี ค.ศ. 2008 ร้อยละ 93 ของวัยรุ่นอายุระหว่าง 12 ถึง 17 อยู่บนโลกออนไลน์ และวัยรุ่นใช้เวลาบนสื่อนี้มากกว่ากิจกรรมอื่น ๆ ไม่นับการนอนหลับ สื่อสังคมออนไลน์นี้เสียงต่อการระรานผู้อื่นทางไซเบอร์ มีเด็ก 1 ล้านคนถูกรังควาน ข่มขู่ บนเฟซบุ๊กในปี 2008 ขณะที่มีร้อยละ 95 ของวัยรุ่นที่ใช้สังคมออนไลน์มีส่วนรู้ส่วนเห็น พฤติกรรมการระรานและร้อยละ 35 ระรานผู้อื่นเป็นประจำ และร้อยละ 55 เห็นคนระรานกันทางไซเบอร์เป็นประจำ จากข้อมูลวิจัยของ พิวรีเสิร์ช มีเด็กวัยรุ่น 8 คนใน 10 คน ใช้สื่อสังคมออนไลน์เพื่อแบ่งปันข้อมูลเกี่ยวกับพวกเขาเอง รวมถึงสถานที่ ภาพ และข้อมูลติดต่อ
Ĝ

ตัวอักษร Ĝ (ĝ) เป็นรูปแบบหนึ่งของอักษรละติน G ที่มี (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์ 
Ĝ เป็นตัวอักษรที่ใช้ในภาษาเอสเปรันโต